Она тилим, сарчашмангдан сархуш дилим! » “Нуробод” газетаси\nИстиқлол йилларида мамлакатимизда барча соҳаларда бўлгани каби тилимиз тараққиётида ҳам муҳим ўзгаришлар юз берди. Ўзбек тилининг халқаро миқёсда обрўси ошди. "Давлат тили ҳақида"ги қонун она тилимизнинг бор гўзаллиги ва жозибасини тўла намоён этиш билан бирга, уни илмий асосда ривожлантириш борасида ҳам кенг имкониятлар яратди. Олимлар ва мутахассислар томонидан илм-фан ва турли соҳаларга оид энсиклопедия ва луғатлар, дарслик ва ўқув қўлланмалари чоп этилди.\nТил - миллат қиёфасининг бир бўлаги. Дунёдаги барча халқлар ўзининг миллий, расмий тилига эга, деб айтолмаймиз. Чунки, бу халқнинг миллий мустақиллиги билан боғлиқ. Мутахассисларнинг сўзларига қараганда, бугунги кунда ҳар икки ҳафтада битта тил йўқолиб бормоқда.\nМинглаб тиллардан таълим тизимида фойдаланишнинг имконияти йўқ. Интернетдан фойдалана олмайдиган тиллар ҳақида-ку айтмаса ҳам бўлади. Чунки, янги технологияларнинг ривожланиши туфайли айрим халқлар ўз тилларидан кўра замонавий тиллардан фойдаланишга мажбур бўлмоқда. Бугун Интернет тилининг 81 фоизи инглиз тилига тўғри келади. Тил нафақат муомала воситаси - балки халқнинг маданияти, урф-одати, унинг турмуш тарзи, тарихидир.\nТурли халқларнинг тилларига ҳурмат эса ўз навбатида ўзаро тушуниш ва мулоқотларга имконият яратади. Тилларни сақланиб қолиши учун эса бу тилларни қўллаб-қувватлаш зарурдир. Айнан тил туфайли инсоният у, ёки, бу халққа мансублигидан фахрланиб яшайди. Барча тилларни тан олиш ва ҳурмат қилиш тинчликнинг бирдан бир кафолатидир. Шу сабабли ҳам ҳар бир халқ ўз тили сақланиб қолиши учун ҳаракат қилади.\nШундай экан, тилга бўлган ҳурматни ҳаётга татбиқ этилишига, ўз она тилимизни улуғлаш, мавқеини янада юксалтириш, унинг жаҳонаро баралла янграшига ҳисса қўшиш ўзини шу юртнинг ҳақиқий фарзанди, деб билган ҳар бир инсон учун муқаддас бурчдир.\n4-умумий ўрта таълим мактаб ўқитувчиси.\nОна тили - миллатнинг руҳидир. Тил - давлат тимсоли, мулки. Тилни асраш ривожлантириш - миллатнинг юксалиши демак.\nБундан 31 йил муқаддам ўзбек тилига давлат тили мақоми берилган эди. Бу ўз даврида том маънода оламшумул ва тарихий воқеа бўлиб қолди. Чунки, Беруний, Ибн Ал Хоразмий, Ал Фарғоний, Алишер Навоий, Амир Темур, Мирзо Улуғбек, Бобур Мирзо сингари буюк сиймоларни етиштирган халқнинг тили эътибордан четда қолиб кетганди.\nАгар ўшанда тил тўғрисида қонун қабул қилинмаганда эди, ўзбек тили ҳам тарих саҳифаларидан жой олмаган бўлармиди?\n"Давлат тили ҳақида"ги қонун она тилимизнинг бор гўзаллиги ва жозибасини тўла намоён этиш билан бирга уни илмий асосда ривожлантириш борасида ҳам кенг имкониятлар яратди.\nТил - миллатнинг маънавий бойлигидир. Тил муомала воситаси - балки халқнинг маданияти, урф-одати, унинг турмуш тарзи, тарихидир. Бизнинг юртдошимиз Нуроталик, Нурхон Ҳакимова Америка тарихида биринчи марта "Ўзбек мактаби" очиш учун ўтказилган танловда қатнашиб, 200 та иштирокчи ичида энг юқори баллни қўлга киритди ва Америка Зиёрат мактабида ўзбек филолог ўқитувчи бўлди. Нурхон Ҳакимова телекўрсатувда ўзбекистонлик юртдошларига қувонч ила шундай мурожаат қилди; -билимингизни ҳеч ким ҳеч қачон, ҳеч қайси мамлакат тортиб ололмас экан. Қувончим чексиз! Ўз касбимда ўз она тилимда яъни, ўзбек тилида Америкада дарс бераяпман. Яна ўзбек маданияти, тарихи, урф-одатларини ўргатаяпман. Бу Аллоҳимни бир ўзбек қизига берган туҳфаси, деб биламан.\nШунингдек, давлатимиз раҳбари БМТ Ассамблеяси 75-сессияси тарихида илк маротаба ўзбек тилида нутқ сўзлаши барчамизнинг қалбимизни ғурурга тўлдирди. Юртбошимизнинг ўзбек тилида маъруза қилиши, она тилимизга давлат тили мақоми берилганининг 31 йиллигига муносиб туҳфа бўлибгина қолмай, тилимизга давлат даражасида эътибор қаратилаётганининг далолати бўлди. 21-октябрь "ўзбек тили байрами" куни деб эълон қилингани барча юртдошларимизни руҳлантириб, байрамни кенг нишонлаш бўйича барча ташкилотларда тайёргарлик ишлари олиб борилмоқда. Шу жумладан, бизнинг 75-умумтаълим мактабимизда ҳам ўзбек тили байрамига босқичма-босқич тайёргарлик ишлари олиб борилмоқда. "Тил-миллат кўзгуси" бурчаги, "ўзбек тилим - ифтихорим" мавзусида иншолар танлови, "Ўзбек тилим-ўлмайди" номли шеърий мушоира ўтказилди.\n75-умумий ўрта таълим мактаби ўқитувчиси.\nПрезидентимизнинг 2020 йилни илм-маърифат ва рақамли иқтисодиётни ривожлантириш йили, деб эълон қилганлиги, менга китоб мутолааси, китобхонликни кучайтириш тўғрисидаги фармонининг узвий давомидай бўлиб туюлди.\nТўғрида, китобсиз, мутолаасиз инсон қачон илмли-маърифатли бўлган. Маданиятли, маънавий юксак инсон бўлиш учун китоб ўқиш сув билан ҳаводай зарур-ку.\nАлбатта, инсонга ҳаёт гўзалликларидан шодли-гу, қувончларидан баҳра олишнинг бошқа омиллари ҳам бор. Баъзан озгина даромадимиз ошса, қувонамиз, яхши қўшиқ эшитиб роҳатланамиз, ҳузурланамиз. Бу табиий ҳол. Кимга қандай билмадим-у, мен китоб ўқигандаги завқимни бошқа ҳеч нарсага алмашмаган бўлардим. Содда қилиб айтганда ёмон суҳбатдошдан яхши китоб минг марта аълодир. Радио, телевидениядаги дилга ёқар эшиттириш ва кўрсатувлар ҳақида ҳам шу фикрни айтиш мумкин.\nХусусан, Ўзбекистон телеканалидаги "Муносабат кўрсатувини кўриб бораман. Президентимизнинг "Ўзбек тилига Давлат тили мақомини берганининг 31 йиллиги муносабати билан чиқарган фармонининг мазмун-моҳиятига бағишланган эшиттиришда тилимизнинг бугунги аҳволи ҳақида гап бўлди. Бевосита иштирок этиб муносабат билдиришнинг имкони бўлмаяпти. Фикрларимни матбуот орқали билдиришни лозим топдим.\nМенинг назаримда, ўзбек тили ўзининг бадиий тароватини, чиройли ўхшатишларини, ташбеҳларини, мақол, қочиримларини йўқотгандай. Йўқотмаган-у ишлатилмаяпти. Ваҳоланки, тилимиз ўзининг малоҳати, фасоҳати, ширин таъми билан гўзалк-у! Тилнинг ижодкори, манбаи халқ. Бироқ унинг ривожида, тараққиётида ижодкор инсонларнинг, етук шоир ва адибларнинг роли катта.\nШундай буюк даҳолардан бири, тилимизнинг жозибасини яратишда жонкуярлик қилган инсон ҳазрати Мир Алишер Навоий бобомиздир. А. Навоий даврида туркий-ўзбек тили бой, рангин жозибадор, бадиий безакдор бўлгани шубҳасиз. Бунинг исботи улуғ сўз санъаткорининг дилтортар ғазаллари, достонлари. Бунга изоҳнинг ҳожати йўқ.\nШунинг учун ҳам рус олими Н. И. Ильминский "Алишер Навоий она тили учун курашда ягона баҳодир жангчи эди" деб ёзганида ҳақ эди.\nАгар тарих бир эврилиб келса-ю, ўша она тили учун курашда ягона баҳодир жангчи тилимизнинг бугунги аҳволини кўриб, "биз безак берувдик нақшлари кўчиб кетган экан", демасмикан. Боиси бугун тилимизнинг Алишер Навоий давридаги жозибаси, бадиий таровати йўқ. Қуруқ ахборот воситаси бўлиб қолди. Бунинг учун улуғ шоирнинг исталган бир ғазалини ва бугунги айрим шоирларнинг матбуотда чиққан шеърини таққослаб кўриш мумкин.\nШу ўринда улуғ шоир асарларининг ўқилиши ҳақида гапириш мумкин. Мен тўғриси бугунги кунда Навоий, Бобур, Огаҳий асарларини ўқиётган оддий одамларни кўрмаяпман.\nТўғри, илмий доираларда, олий ўқув юртларида ўқилар. Ўқиляпти, илмий татқиқ қилиняпти.\nЎйлайман. Нега шоир асарларини ҳамма бирдай ўқимаяпти? Менимча, бунинг сабаби шоир асарларининг тили, сермаънолиги, бир сўзнинг, иборанинг бир неча маънода келиши бўлса керак. Кўпчилик китобхон унинг биринчи маъносини ҳам англаёлмайди. Айрим адабиёт ўқитувчиларни ҳам шу сафга қўшиш мумкин.\nШу ўринда рус олими, академик И. Ю. Крачковскийнинг Ибн Арабшоҳнинг "Амир Темур тарихи" асари ҳақида айтган "бу асарнинг кўп татқиқотчилар назаридан четда қолишига унинг бадиий нафислиги айбдордир" деган сўзлари ёдимизга тушади.\nБугунги ўқувчилар енгил-елпи, осон ҳазм бўладиган китобларга ўрганиб қолган. Навоий асарларини ўқиб, маъносини чақишга сабрлари етмайди. Бунинг устига сўзнинг сеҳрли кучга эга эканлигини ҳис қилмайдиган, ёзмаса ҳам бўладиган гапларни қаламга олиб, сўз бўтқасидан иборат жилд-жилд китоблар чиқараётган "ёзувчилар ҳам кўпайиб кетди. Бу китобларни ўқиётган ёшлар ўзбек тилининг жозибасини қаердан билсин?\n"Муносабат" кўрсатувида тилимизнинг шу аҳволга келиб қолишига ҳаммамиз айбдормиз, деган гап бўлди.\nМен бошқачароқ ўйлардим. Айтайлик, Қашқадарё кенгликларида қўй боқиб юрган чўпоннинг бу ишга мутлақо алоқаси йўқ-ку!\nМен бу соҳадаги камчиликларни оммавий ахборот воситаларидан, радио телевиденияга чиқиб ваъз айтувчилардан, хусусий телеканаллардаги бошловчилардан ахтарган бўлардим.\nШу ўринда ёзувчи М. М. Дўстнинг "Лолазор" романидаги қуйидаги фикрни эслаш ўринлидир. "Барака топгур газетчилар ҳамма ёқни маҳсулотга тўлдириб юборишди. Уларга кўра, пахтакор пахта етиштирмайди, тўқув-тикув маҳсулоти етиштиради, сигирлар сут бермайди, сут маҳсулотлари беради, ёзувчи асар ёзмайди, босма маҳсулот беради".\nРадио, телевиденияга чиқаётган айрим дуппа-дуруст одамлар, депутатлар, вазир ўринбосарлари, идора раҳбарлари ўзбек тилида равон гапириб, жумла тузолмаяпти. Сўз ва ибораларни керакли-кераксиз ўринларда такрорлайверади. Масалан, демак, ўша, шу, бу, бугунги кунда, ҳозирги кунда каби. Солиқнинг тепадаги бир ходими радиодаги суҳбатида бир жумланинг ичида "демак" сўзини 14 марта шархлади, менинг ғашим келди. "Демак" сўзининг тили бўлганда додлаб юборарди.\nБир сўз билан айтганда, деб бошлашади-ю, уч-тўрт жумлада 30-40 та сўз ишлатади. Умид қиламанки, деб бошлайди-ю, яна охирини "умид қиламан" деб тугатади.\nЎзбек тилида гап тартиби бор-ку! Ўзбек тилида бош бўлак бор. Эга, кесим бор-ку.\nШевачиликда гапиришни-ку айтмай қўяқолайлик. Оғзаки ўзбек адабий тили унутилмоқда. Ўзбек адабий тилида гапиролмайдиганларга даврада навбат бермаслик керак. Чет сўзларни айтиш ҳам расм бўлди. Аввалгиларини айтмайман, 2019 йил ўзбек тили бир чет сўзига бойиди.\nБу "дебат" деган сўз. Мен бу сўзни айни маъносини билмадим. Сўраганларга ҳам тушунтириб беролмадим.\n"Домла, дебат дегани ғийбат дегани эмасми? - деганлар бўлди.\nМазмунига қараганда, телевидениядаги ўша учрашувни баҳс, мунозара, борингки, тортишув деса бўларкан.\nТилимизнинг ривожи, софлигини мақсад қилиб олган партиялар вакиллари ўша учрашувни Демократик баҳс ёки мунозара, ёки Демократик тортишув, деб номлаганларида чинакам ўзбекона, халқона идора бўлар эди. Тортишувнинг демократик эканлиги билинарди. Яъни, мардона тортишув эканлиги англашиларди. Яна ўша гап. Мен учрашув қатнашчиларини китоб ўқимаган демайман. Агар ўзбекона тафаккур қилганларида "демократик дебат" демаган бўлардилар.\nХулоса, инсон нутқининг маънодорлиги тингловчи эшитувчига маъқул бўлиши, тилининг ширадорлиги, унда турли ташбеҳларнинг ишлатилиши, ўрни-ўрни билан мақол, образли иборалардан фойдаланиши унинг китобга муносабатига боғлиқ экан. Зотан, Президентимизнинг ёшлар, умуман аҳоли ўртасида китобхонликни кўпайтиришга катта эътибор бериши бежизга эмас экан-да.\nТил- шунчаки алоқа воситаси, сўзлашув қуроли эмас, балки инсонлар қалбининг таржимони ҳамдир. Тил миллатнинг руҳини ўзида мўжассам этади, дея бежиз айтишмайди.\nДунёда тиллар кўп. Баъзилари жаҳон тили сифатида эътироф этилса, баъзи тиллар борки, у тилда икки кишигина суҳбат қилади холос, яна баъзилари эса йўқолиб кетиш арафасида. Нима бўлганда ҳам ҳар бир халқнинг ўз тили ўзи учун суюк ва қадрли.\nБугун мамлакатимизда ўзбек тилига бўлган эътибор ҳар қачонгидан юқори. Наинки мамлакатимизда, балки жаҳон ҳамжамиятида ҳам тилимизнинг ўз ўрни ва мавқеига эга бўлиб бораётганлиги барчамизни қувонтиради, албатта. Дарҳақиқат, ўзбек тили кеча ёки бугун пайдо бўлган тил эмас. Неча-неча талотўплар, не-не камситишлар-у, асрлар силсиласидан мағрур ўтиб келаётган она тилим бу! Назм учун номуносиб дея айбланган, ғализ ва қўпол деб четга сурилган, бироқ Навоий бобом кўзларга тўтиё айлаб юксакларга кўтарган, Қодирийнинг орзу-армонларини ўзида мўжассам этган, Чўлпон кўзларида мунг бўлиб қолган, ўзбекнинг ўзлиги, ўзига беклигини ифода этадиган, муқаддас тил бу!\nМен бир неча йиллар муқаддам, академик лицейда ўқиб юрган чоғларимда, инглиз тилини чуқур ўрганиб, инглиз тили фани ўқитувчиси бўлишни орзу қилардим. Шу билан бирга, ўз тилимга бўлган меҳрим, она тилимнинг сеҳр-у жозибаси мени янада кўпроқ ўзига тортарди. Ана шу жозиба, ана шу иштиёқ мени филология факултетига етаклади. Бугун шуни ғурур билан айтишим мумкинки, мен ёш авлодга ўз она тилини ўргатишдек шарафли вазифани бажараётганлигимдан, шунингдек, жажжи қалбларга она тили оҳангларига йўғрилган миллатнинг руҳини жо айлаб, она Ватанга муҳаббат туйғуларини сингдиришда ўз ҳиссамни қўшаётганлигимдан, қолаверса шу фан ўқитувчиси эканимдан фахрланаман!\nОна тили-бизнинг ғуруримиз, ор-номусимиз, ўтмишимиз, бугунимиз ва эртамиз ҳамдир. Ўз тилига эга бўлмаган миллат йўқликка маҳкумдир. Фарзандларимизга турли тилларни ўргатишдан аввал, ўз тилини севмоқликни, ҳурмат қилмоқликни, она тили онадек азиз, Ватандек бебаҳо эканлигини ўқтирайлик. Шундагина буюк миллатга айланамиз.\nЎзимники бўлган ўз тилим\nНеча аср, неча замонлар,\nЙўқолмадинг, сўлмадинг гулим!\nБугун келди давру давронлар,\nЎзимники бўлдинг ўз тилим!\nЎттиз бир йил рамзий аслида,\nНа бугун, ё кечагисан, сен.\nБеш асрким назм боғида,\nНавоийнинг чечагисан сен.\nСен "Хамса"ни куйлатган булбул,\nЖомийни лол этган туркийим...\nШоҳим ҳам сен, шавкатим ўзинг,\nМинбарларда янграган куйим!\nҚодирийнинг нафаси сенда,\nҲар шевангда минг маъно, илм.\nОлам борки, бор бўлгин сен-да,\n41-умумий ўрта таълим мактаб ўқитувчиси.\nКалит сўз: ОНА ТИЛИМ- ҒУРУРИМ\n» Ўзбек тили нафис ва мусиқа оҳангидай жарангдор


Европа Иттифоқига аьзо 25 мамлакатда Европарламентга сайловлар якунига етди\nАксарият мамлакатларда ҳукумат партиялари мағлубиятга учради. Бу борада Европарламент раиси Пэт Кокс «Ройтерс» агентлигига интервю берар экан, шундай деди:\n«Сайлов натижалари Европа Иттифоқининг деярли барча мамлакатларида миллий ҳукумат фаолияти устидан яна бир текширув бўлди. Бу, албатта, муҳим аҳамиятга эга. Лекин ҳозир гап ички вазият эмас, балки Иттифоқнинг келажаги ҳақида бормоқда. Афсуски, сайлов давомида Европа ғарбида ҳам, шарқида ҳам айнан мана шу масалага етарли даражада эьтибор қилинмади», — деди Европарламент раиси.\nСайловлар давомида Германия, Полша ва Чехиядаги социал-демократлар партияси, Британиядаги лейбористлар партияси муваффақиятсизликка учради.\nЕвропа Иттифоқининг янги конституцияси лойиҳасини муҳокама этиш учун Люксембургга келган Британия Ташқи Ишлар вазири Жек Строу бу борада шундай деди:\n«Европанинг барча сайловчилари Европа Иттифоқи уларнинг манфаатлари билан ҳисоблашишини истайди. Янги Конституцион шартноманинг бош вазифаси мана шундан иборатдир», — деди Британия Ташқи Ишлар вазири.\nСайлов чоғида муваффақиятга эришган иқтидордаги ягона партия эса Испаниянинг социалистлар партиясидир. Дастлабки, маьлумотларга кўра, ўнг қанот марказ партиялари Европарламентдаги 250 ўриннинг 200 дан ортиғини эгаллайдилар.\nСайловчиларнинг ушбу сайловлардаги иштироки эса анча паст бўлди. Европа ғарбида аҳолининг 45 фоизга яқини, Европа марказида ва Европа Иттифоқига яқинда аьзо бўлган мамлакатларда эса аҳолининг 30 фоизи сайловларда иштирок этди.


ZiyoNET › Рейтинг\nHoshimova DILDORA HABIBZODA\nбир йил аввал тармоқда бўлган\nБошқа ижтимоий тармоқлардаги каби бизда ҳам анъанавий гуруҳлар ташкил қилиш мумкин. Гуруҳлар - барча фойдаланувчилар бирлашган ҳолда мавзули муҳокамалар ташкил этиш учун энг фойдали манзил ҳисобланади.\nМақсадли мунозаралар, турли муаммолар ечимлари ва уларнинг муҳокамаси учун гуруҳлардан фойдаланиш қулай. Шу билан бирга синфдошлар ва таълим муассасалари битирувчилари учун дўстона мулоқот майдони ҳамдир.\n«Саволлар ва жавоблар» бўлинмаси билимлар олами бўлиш билан бирга, бир вақтнинг ўзида кўнгилочар ва ижтимоий тармоқ ҳамдир. Ҳар бир авторизациядан ўтган фойдаланувчи савол бериши ёҳуд бошқа фойдаланувчиларнинг саволларига жавоб берган ҳолда фаол бўлиши мумкин. Савол-жавобларда фаол иштирок этган шахс қўшимча балл тўплаган ҳолда умумий рейтинг иштирокчисига айланади. Рейтинг ғолиблари кутилмаган совғалар эгасига бўлиши мумкин.\nБу бўлимда ўқув қўлланмалар, бадиий ва ижодий ишлар, шу билан бирга таълимий-маърифий материаллар жамланган. Турли хилдаги рефератлар, ушбу қўлланмалар, маъруза матнлари, авторефератлар ва шу каби илмий қўлланмалар ҳам ушбу жамланмалар сарасига киради.


Ўзбекистондаги олий ўқув юртларига қабул қилиш параметрлари тасдиқланди\n24 Iyun 09:34 / Published in Жамият\nЎзбекистон Президенти Шавкат Мирзиёев мамлакатнинг олий ўқув юртларига кириш параметрларини тартибга солувчи фармонни имзолади.\nГрант асосида ўқиш учун талабаларни қабул қилиш учун чекловлар белгиланди.\nБакалаврга қуйидагилар қабул қилинади:\nкундузги таълим — 113 530 киши\nсиртқи таълим — 37 675 киши\nкечки таълим шакли — 6 550 киши\nмагистратурага 12 900 киши қабул қилинади.\nҚўшимча грант жойларига қуйидагилар киради:\n500 киши нодавлат олий ўқув юртлари ва уларнинг филиалларига давлат грантига қабул қилинади;\nМинмаҳалли тавсиясига эга бўлган қизлар ва аёллар учун 2 мингта грант жойлари ажратилди;\nСамарқанд вилояти Ургут тумани аҳолиси учун педагогик университетларда 100 та жой ажратилди.\nАбитуриентларни рўйхатдан ўтказиш 22 июндан 22 июлгача, шу жумладан, Ягона интерактив давлат хизматлари портали ва Давлат тест марказининг расмий веб-сайти орқали амалга оширилади.\nАбитуриентлар бакалавриат дастурида бир хил блок ва фанларнинг кетма-кетлиги билан бешта йуналишни танлашлари мумкин. Қабул қилишда, биринчи навбатда, агар талабнома берувчи баллардан ўтолмаса, грант жойлари ҳисобга олинади, кейин рўйхатдан ўтиш жараёнида танланган йуналишларнинг устуворлигига қараб, жойлар пуллик-шартнома асосида амалга оширилади.\nАбитуриентдан алоҳида иқтидор талаб қиладиган бакалавриат йуналишлари бўйича ўқишга қабул қилинганда, касбий (ижодий) имтиҳонларни топширгандан сўнг, Давлат тест маркази учта мажбурий фан бўйича тест синовларини ўтказади: она тили (ўзбек, рус ёки қорақалпоқ), математика ва Ўзбекистон тарихи.\nҚонун ҳужжатларига мувофиқ, давлат гранти асосида олий ўқув юртларига имтиҳонларсиз ўқишга кириш учун имтиёзлар берилган шахслар, қабулнинг умумий параметрларидан ташқари қўшимча давлат гранти асосида ўқишга қабул қилинади.\n2021/2022 ўқув йилидан бошлаб сўнгги уч йил ичида Олимпия ва Паралимпия ўйинлари, Осиё ва Пара Осиё ўйинлари ва Жаҳон чемпионатлари ғолиблари ва совриндорларига (1-3-ўринлар) айланган спортчи талабалар, давлат олий ўқув юртларининг бакалавриатига кундузги, сиртқи ва кечки таълим шакллари учун қўшимча давлат гранти асосида кириш имтиҳонларисиз қабул қилинади.\nШу билан бирга, Олимпия ва Паралимпия ўйинлари, Осиё ва Пара-Осиё ўйинлари ва Жаҳон чемпионатлари ғолиблари ва совриндорларига (1-3-ўринлар) эга бўлган спортчи-талабалар қабул қилинадиган бакалавриат йуналишлари рўйхати, давлат комиссияси томонидан тасдиқланади.\nЧет эл фуқароларини давлат олий ўқув юртларига ўқишга қабул қилиш ректорнинг буйруғи асосида суҳбат натижалари бўйича амалга оширилади.\nЎзини ўзи молиялаштиришга ўтган университетлар 2021 йил 1 июлгача 2021/2022 ўқув йили учун бакалавриат таълими ва магистратура мутахассисликлари бўйича пуллик контрактнинг белгиланган миқдори тўғрисидаги маълумотларни оммавий ахборот воситаларида эълон қилади.\nМагистратурага қабул қилиш хусусиятлари\n2021/2022 ўқув йилида магистратура (клиник ординатура) мутахассислиги бўйича ўқишга кириш икки босқичда амалга оширилади. Шу билан бирга, биринчи босқичда — давлат олий ўқув юртлари мутахассисликка мос келадиган танланган фанлардан кириш тестларини, иккинчи босқичда — Давлат тест маркази чет тилидан тест синовларини ўтказади;\nТегишли даражадаги чет тилида миллий ёки халқаро сертификатга эга бўлган абитуриентлар магистратурага қабул қилингандан сўнг ушбу фан бўйича максимал балл тўпланиб чет тили бўйича тест синовларининг иккинчи босқичидан ўтишдан озод қилинади.\nМагистратура мутахассислигига мос келадиган фанлардан имтиҳонларнинг натижалари имтиҳон тугаганидан кейин уч кун ичида давлат олий ўқув юрти томонидан идоралараро электрон маълумот алмашиш тизими орқали Давлат тест марказига тақдим этилади ва расмий веб-сайтда эълон қилинади.\nАбитуриентнинг чет тилидаги тест имтиҳонларида тўплаган баллари тўғрисидаги маълумотлар тест синовларидан кейинги куни Давлат тест марказининг расмий веб-сайтида ва магистратурага (клиник ординатурага) кириш учун ўтказилган танлов натижалари — тест тугагандан сўнг бир ҳафта ичида.\nTagged under: МАМЛАКАТ, ПРЕЗИДЕНТ, ТАЛАБЛАР, ЎЗБЕКИСТОН, УНИВЕРСИТЕТ, қабул


Apple уларнинг iPhone ишлатишини қатъиян тақиқлаган! - Terabayt.Uz\nЯқинда бўлиб ўтган «Оскар» тақдирлаш маросимида «Пичоқларни чиқаринг» («Достать ножи» – «Knives Out») фильми «Энг яхши оригинал сценарий» номинацияси бўйича ғолиб бўлганди. Унинг режиссёри Райан Жонсон эса ўз интервьюсида iPhone’лар ҳақида, аниқроғи – уларнинг кинода кўрсатилиши билан боғлиқ Apple сиёсати хусусида қизиқ маълумотни ошкор этган.\nРежиссёрнинг айтишича, ўз смартфонларининг кинода қўлланишига рухсат беради, фақат салбий қаҳрамонлар учун эмас.\n«Яна бир ғалати нарса, билмадим, бу ҳақда гапиришим тўғрими ёки йўқми… Эҳтимол, бу маълумотни айтганим менинг кейинги фильмлар устида ишлашимга зарар етказар. Шунга қарамасдан, мен барибир айтаман, чунки бу жуда қизиқарли. Apple фильмларда iPhone ишлатилишига розилик беради, аммо бунда салбий қаҳрамонлар кадрда айфон билан кўринмасликлари керак», – деган Жонсон.\nApple ўз қурилмалари иштирокидаги тасвирларнинг фойдаланиши бўйича қатъий қоидалари билан машҳур. Масалан, компанияга қарашли товар белгилари ва маҳсулотлар фақат «маҳсулотга ижобий таъсир этувчи энг яхши рангда, энг яхши усул ёки контекст билан» акс эттирилиши мумкин.\nРайан Жонсон тақдим этган ушбу маълумотдан сўнг, фильмларда ёвуз ниятли кишиларни энди қўлидаги смартфони орқали ҳам озми-кўпми фарқлаш мумкин бўлади, нима дедингиз?\n#Apple #Apple iPhone #кино #смартфонлар


«Норма Маслаҳатчи» газетасининг 2018 йил 1 май 18-сони - Gazeta.Norma.uz\n«Норма Маслаҳатчи», №18, 2018й. 1 май\nСертификатланган бухгалтер бўлган яхши\nЎзбекистон бухгалтерлар федерацияси – 17 ёшда\nМеҳнат талафотсиз бўлиши учун\nКорхонамиз бизнесини кенгайтириш мақсадида меҳнатни муҳофаза қилиш соҳаси бўйича янги йўналишлар (меҳнат муҳофазасини аудитдан ўтказиш, меҳнат муҳофазаси бўйича мутахассисни жалб этиш) бўлимини очмоқчимиз. Бунинг учун қандай ҳужжатларни тўплашимиз керак?\nДастурни ташувчиси билан бирга сотиб оламан\nТашкилотимиз дастурий таъминот ишлаб чиқаради. Савдо ташкилотлари – асосий мижозларимиз. Кўпинча улар дастурий таъминотни ускуналар (тарози, моноблоклар, чек босиш учун принтерлар ва ҳ.к.) билан бирга сотиб олиш истагини билдирадилар. Мижозга ускуналарни сотишга ҳақлимизми? Бу улгуржи савдо деб ҳисобланадими?\nКучланишга қарши заряд\nЭлектр энергиясидан фойдаланиш қоидаларининг (ВМнинг 12.01.2018 йилдаги 22-сон қарорига 1-илова) янги таҳрири етказиб берувчилар билан истеъмолчилар ўртасидаги кескинликни камайтириш мақсадини кўзлаган. У энергия таъминоти соҳасида сўнгги йилларда амалга оширилган ўзгартиришларни инобатга олган ҳолда тузилган. Маиший истеъмолчилар белгиланган нормаларни бузувчилар сирасига кириб қолмаслик учун нималарга эътибор беришлари лозим? «Ўзбекэнерго» АЖнинг «Энергосотиш» филиали директори вазифасини вақтинча бажарувчи Ботир Алимов шу ва бошқа саволларга жавоб беради.\nЖарима тўлагандан кўра ҳисоблагични алмаштирган маъқул\nЭлектр энергиясини ҳисобга олувчи совет намунасидаги СО-2 прибори ўрнатилган. ТЭТК инспектори ушбу ҳисобга олиш прибори котировка қилмаслиги, фойдаланиш учун яроқсизлиги борасида эътироз билдириб, 906 000 сўм жарима белгилади. Бунда у тўлов учун счёт ёзишни ёки ҳисобга олиш прибори яроқсизлиги ҳақида қандайдир далолатнома, ҳужжат ёки қарорни тақдим этишни истамаяпти. Бу қарз қаерда қайд этилган деган саволимга «компьютерда шундай ёзилган» деб жавоб бераяпти. Прибор келгусида фойдаланиш учун яроқли ёки яроқсизлиги, у сертификатланиши керак ёки керак эмаслиги тўғрисида қаердан маълумот олсам бўлади (ҳужжат рақами, санаси, унга ҳаволани кўрсатсангиз)?\nПаспортлар ID-карталарга алмаштирилади\nПрезидентнинг 18.04.2018 йилдаги ПҚ–3673-сон қарори билан инновацион лойиҳаларни амалга ошириш ва идоравий ахборот тизимларини жадал интеграциялашувининг ташкилий чора-тадбирлари тасдиқланди.\nЎғлим билан Россияга, турмуш ўртоғимнинг олдига бориб келмоқчимиз. Ўғлим вояга етмаган. Турмуш ўртоғимникига бора олишимиз учун у менинг номимга ишончнома бериши керакми?


Ҳиндистонда автобус каналга қулаши оқибатида 40 киши ҳалок бўлди - Daryo\n22:25, 16.02.2021 34017\nҲиндистонда автобус каналга қулаши оқибатида 40 киши ҳалок бўлди\nҲиндистоннинг Мадҳя-Прадеш штатида йўловчиларни олиб кетаётган автобус Шарда каналига қулаб тушди. Автобус салонида 60 киши бўлган, уларнинг камида 40 нафари вафот этган, дея хабар бермоқда «Korrespondent.net».\nМаълум қилинишича, автобус ҳайдовчи бошқарувни йўқотиши натижасида каналга қулаган. Ҳайдовчининг ўзи ва етти киши автобусдан тушиб, қирғоққа сузиб чиқишга муваффақ бўлган.\nТаъкидланишича, 40 нафар йўловчининг мурдаси топилган. Қутқарув ишлари давом этмоқда.\nБош вазир Нарендра Моди аварияни «даҳшатли» деб атади ва ҳалок бўлганларнинг яқинларига ҳамдардлик билдирди. Шунингдек, у йўл-транспорт ҳодисаси қурбонларининг оилаларига товон пули тўланишини маълум қилди.\nПолиция маълумотларига кўра, Ҳиндистондаги йўл-транспорт ҳодисаларида ҳар йили 110 мингдан зиёд одам эҳтиётсизлик билан машина бошқариш, ёмон йўл шароити ва эски машиналар туфайли вафот этади.\nБундан аввал АҚШдаги сирпанчиқ трассада 130 га яқин машина тўқнашиб, 6 киши ҳалок бўлгани, Ганада автобуслар тўқнашуви оқибатида 17 нафар одам ҳалок бўлгани ҳамда Камерунда юк машинаси ва автобус иштирокидаги ЙТҲда 50 дан ортиқ одам ёниб кетгани ҳақида хабар берилганди.\n23:59, 04.07.2021 46404\nНавоийда катта тезликда кетаётган Nexia-2 ағдарилиши оқибатида 20 ёшли йўловчи вафот этди\n11:52, 10.07.2021 33825\n15:23, 29.07.2021 26739\n19:21 Бугун 901\n19:09 Бугун 2150\n18:56 Бугун 1807\n18:44 Бугун 2228\n20:43, 29.07.2021 72064\n20:54, 29.07.2021 66388


Тошкент чорраҳаларига кузатув камераларининг ўрнатилиши жарима майдончаларида жой етишмовчилигига сабаб бўлиши мумкин » Ўзбекистон янгиликлари – Zamin.uz\nҲозирги вақтда Тошкент шаҳрининг энг гавжум чорраҳаларига видеокузатув камераларини ўрнатиш ишлари давом этмоқда. “Podrobno.uz”нинг қайд этишича, истиқболда бу ҳаракат бошқа бир муаммога – жарима майдончаларининг қоидабузар ҳайдовчиларнинг машиналари билан тўлиб қолишига сабаб бўлиши мумкин.\nҲозирги вақтда Тошкент шаҳрида автомобиллар учун саккизта жарима майдончаси ишлаб турибди. Шаҳар ҳокимлиги эса Тошкентнинг маълум туманларида қўшимча майдончаларни қуриш масаласини ўрганиб чиқмоқда.\nТошкент шаҳар Архитектура ва қурилиш бош бошқармаси бошлиғи Асомиддин Тожиевнинг сўзларига кўра, ҳозирги вақтда янги жарима майдончаларини қуриш учун мос жой қидирилмоқда. Дастлабки босқичда бундай майдончалар сонини 11тага етказиш кўзда тутилган.\nТожиевнинг сўзларига кўра, Тошкентнинг Яккасарой туманида бирорта ҳам жарима майдончаси йўқ. Агар майдончалар ҳақиқатан ҳам тўлиб кетса, кўп қаватли автотураргоҳларнинг баъзи қаватларидан фойдаланиш эҳтимоли ҳам йўқ эмас.\n01:32 Тошкент чорраҳаларида кузатув камералари ишга туширилди\n17:38 Тошкентда уч йилда 400та янги бекат қурилади


"Башар ал-Ассад 2014 йилги президентлик сайловларида иштирок этади" - BBC Uzbek - Dunyo\nСўнгги янгиланиш 2 март 2013 - 15:29 GMT\nСурия инқирозидан тинч аҳоли энг кўп азоб чекмоқда.\nБу ҳақда Эрон Ташқи ишлар вазири Али Акбар Солиҳий Теҳронга ташриф буюрган Сурия Ташқи ишлар вазири Валид Муаллим билан бирга матбуот анжуманида маълум қилган.\n"Президент Ассад кейинги сайловларда бошқа номзодлар қатори иштирок этади. Сурия халқи кимни хоҳласа ўшани сайлайди",- деб айтган жаноб Солиҳий.\nШу билан бирга у Суриянинг ҳозирги раҳбари Ғарб ва бир қанча араб давлатлари мамлакатдаги инқирозни ечиш учун вазифасидан кетишни талаб қилишига қарамасдан, ўзининг расмий муддати тугаганига қадар ҳокимиятда қолишини таъкидлаган.\nЭрон дипломати ўз ўрнида АҚШнинг Сурия жангарилариларига ёрдам етказиб бериш қарорини қоралаган. "Агар сиз ростдан ҳам Суриядаги ҳодисалардан ачинадиган бўлсангиз, унда мухолифатга ҳукумат билан музокаралар столи атрофига ўтиришни талаб қилиб, қон тўкилишини тўхтатган бўлардингиз",- деган Эрон Ташқи ишлар вазири.\nЎз навбатида Сурия Ташқи ишлар вазири Валид Муаллим "муваффақиятли музокаралар учун зўравонликларни тўхтатиш лозим". " Зўравонликни тўхтатиш учун эса унинг манбасини аниқлаш керак. Биз айни пайтда "Ал-Қоида" билан боғлиқ террористик гуруҳлар мамлакат ичида эканини биламиз",- дейди Сурия Ташқи ишлар вазири.\n"Сурия армияси террористлар билан курашни давом эттиради",- таъкидлайди жаноб Муаллим.\nСурия расмийси Россиянинг можарода тутган мавқеини ёқларкан, Россия хорижий аралашувга қарши чиқиб, халқаро нормаларга амал қилмоқда, деб айтган.\n"Бизга кўпроқ қурол беринг!" дейишмоқда исёнчилар\nСурия мухолифати : Бизга қурол беринг!\n"Жангчиларимизнинг узун соқолларига эътибор қилмай, бизга қурол жўнатинг",- деб мурожаат қилган Сурия мухолифати раҳбарлари "Сурия дўстлари" йиғилишида.\nРимда бўлиб ўтган "Сурия дўстлари" учрашувида АҚШ Давлат котиби Керри исёнчиларга 60 миллион доллар ҳарбий эмас, инсонпарварлик ёрдами ваъда қилган. Бошқа хабарларда айтилишича, Иорданияда Сурия исёнчилари Америка махсус хизмат ходимлари билан бирга ўқув машқлари ўтмоқда.\nОврўпо Иттифоқи томонидан Британиянинг Сурия исёнчиларига ёрдами учун йўл очиб бериш ваъда қилинган. Шунингдек, мухолифатдан Сурия халқи орасида ўз обрўсини кўтариш сўралган.\nШунга қарамасдан, исёнчилар олинаётган ёрдамлардан қониқмаётганларини айтишмоқда.\nСурия мухолифати раҳбари Муаз ал-Хатиб Ғарбни "исёнчиларнинг диний эътиқодлари ташвишга солгани"ни танқид қилган.\nУнга кўра, вазиятни ўзгартириш учун исёнчиларга аниқ кўмак, қурол-яроғ зарур.\nОхирги хабарларга кўра, Суриянинг шимолидаги Ракка вилоятида ҳукумат кучлари ва исёнчилар ўртасида қақшатқич жанглар кетмоқда.\nТўқнашувлар натижасида ўнлаб инсонлар ҳалок бўлган.\nЖанглар шунингдек Алеппо шаҳридаги полиция академияси атрофида ва Дамашқнинг чекка туманларида ҳам давом этаётгани айтилмоқда.\nҲисоботларга қараганда, Сурияда икки йилдан буён давом этаётган зўравонликларда 70 мингдан ортиқ инсон қурбон бўлган.\nАҚШ Суриянинг мухолифат коалициясини тан олди\nСуриядаги портлашда болалар ҳалок бўлган\nИсроил танклари Сурия ҳарбий бўлинмаларини нишонга олди


Mandarin yetishtirishga oid ma`lumotlar - Bizness.uz\nМандарин уруғидан уй шароитида мандарин етиштириш\nМуаллиф: Martimax · Чоп этилган сана 20/12/2018 · Охирги марта янгиланган сана 07/01/2019\nБундан олдинги мақолада уй шароитида апелсин етиштириш хақида қисқача мақола элон қилган эдим. Бугунги ёзмоқчи бўлган мақолам уй шароитида мандарин уруғидан дарахт ўстириш ва ҳосил олишга бағишланади.\nМандарин уруғидан уй шароитида дарахт ўстириш ҳақида жуда кўплаб мақолаларни ўқиб чиқдим. Ҳозиргача ўқиган мақолаларим ичида нисбатан тўлиқ, нисбатан кенгроқ ёритилганлиги учун ушбу маълумотларни таржима қилишга ҳамда синаб кўришга харакат қилдим.\nСизларга ҳам манзур бўлади деган умитдаман!\nАлбатта мандаринни ҳам бошқа ўсимликлар ва дарахтлар сингари танасидан ўстириш имконияти бор. Лекин кимнидир бундай усул орқали ўстиришга маблағлари ёки бошқа сабаблари бўлиши мумкин.\nШунинг учун Мандаринни ҳам апелсин сингари уруғидан ўстириш учулларини кўриб чиқамиз.\nБунинг учун бизга ҳар доимгидек мандарин уруғлари, бир марталик стаканчалар ва пластмаса ниқобча(тарелка), дока(марли), иссиқроқ сув керак бўлади.\nСизга фақатгина бир дона уруғ илдиз отиши керак бўладиган бўлса барибир ҳар эхтимолга қарши 10-15 дона уруғ олганингиз мақул. Чунки олган уруғларингиз айримлари касаллик туфайли ҳалок бўлса, айримлари илдиз отиш жараёнида “мардларча” ҳалок бўлиши мумкин.\nМандариннинг илдиз отиши учун худди апелсин уруғи илдиз отиши учун қилинган ишлар амалга оширилади.\nТувакка ёки бир марталик стаканчаларга илдиз отган уруғни экиш\nҲаммада шу жумладан ўзимда ҳам шу савол туғулган. Илдиз отган уруғ қандай қумга(грунт)га экилади?! Уй шароитида ҳосил берадиган мандарин етиштириш учун қум(грунт) қуйидагилардан ташкил топиши лозим:\nЎғитланган ер 3/7 қисми\nБаргли ер(чиритилган ер) 1/7 қисм\nЧиритилган мол аҳлати 1/7 қисм\nОддий қум 1/7 қисм\nГилли қум 1/7 қисм\nТувакнинг ёки бир марталик стаканчаларнинг тубига керамзит ёки дренаж ташлаш йодингиздан чиқмасин.(бу икки нарса намликни яхши сақлаб туради).\nИлдизни 1.5 см чуқурликка эҳтиёткорлик билан экгандан кейин 3 ҳафта ўтиб тувакдан яшил бўлиб чиқаётган илдизлар кўрина бошлашди.\nҲудди шундан кейин ҳар икки ҳафтада ушбу илдизни минералларни ва қўшимча моддалар билан озуқлантириб туриш лозим.(озуқа сув ёрдамида юборилади)\nУшбу тропик мева ҳам апелсинга ўхшаб қуёшни яхши кўргани учун уни қуёш яхши ёритадиган томонга қўйиш лозим.\nМандарин дарахти жойлашган жой ҳарорати қишда 14 градусдан камаймаслиги лозим. Бу мева ҳам ҳавонинг намлиги муҳим бўлиб унга ҳар ҳафта сув пуркаб туриш зарурдир. (Тувак ёнида сув турса ундан ҳам яхши )\nМандариннинг дарахти ёзда ҳар кун бир неча(бўрттириб юбормаслик лозим, бўлмаса илдиз чиришни бошлайди) маротаба қуйиб туриш лозим.\nУруғдан кўкарган мандарин дарахти одатда 4-5 йилдан кейин ҳосилга киради.\nБу мандаринни уй шароитида етиштириш бўйича мақола эди… Агар бунданда фойдалироқ, ишончливоқ маълумотларни топсам албатта таржима қилиб чоп этаман)))\nХато ва камчиликлар учун SORRY)))\n01/03/2019 в 10:20 дп\nAssalomu aleykum oka siz bn qanday aloqa urnatsa buladi maslaxatiz kerak edi\n13/03/2019 в 2:06 дп\nmartimax93@gmail.com shu pochtaga yozavering\n24/05/2019 в 6:38 дп\nAsalomu aleykum ! aka men uyda tiplitsa qilmoqchi Edim Mayda mandarin ekmoqchi man 4 5 yilga mevaga kiradi deyapsiz menga biror foydali maslaxat bering aka iloji bo’sa to’liqroq


Куй тушда - Tush tabiri\nАвтор tushlartabiri На чтение 2 мин Просмотров 519 Опубликовано 07.09.2018\nКуй тушда курса нима бўлиши хакида тўлик маълумот\nТушда қўй кўриш обрўли, шарафли, аёлга; фарзанд; хайрли ва баракали молга ишора.\nҚўйлар туш кўрсин — бу ҳайвон қувонч ва фаровонликнинг белгисидир. Бир тушни тушга қўйиб, кутилмаган томондан реклама ва даромад олишни англатади.\nҚадимги бакалавр учун қўзичоқни сотиб олиш тезроқ тўй деган маънони англатади ва никоҳ ҳар томонлама муваффақиятли бўлади. Агар қўнғиз қора бўлса, турмуш қуришга муносибми? Келин туюлган одам бўлмаслиги мумкин ва сизни хафа қилган бўламиз.\nКуй тушда курса\nҚўй — Ҳайвонларнинг келиб чиқишини тасвирлайди. Шундай қилиб, агар сиз бир қўчқорни орзу қилсангиз, у сизнинг ҳозирги жинсий шеригингизни ифодалайди, бу жуда ишончли характерга ега.\nУнинг ҳис-туйғулари жуда оддий, ҳаётда у инстинкт ва истакни қондиришга қаратилган жўшқинлик ҳисси билан бошқарилади. У сизни доимо тўғри вақтда бўлишингиз учун миннатдор қилади, бу сизнинг кечаси туш кўрган нарсангизнинг таъбиридир.\nҚўй — туш китобига кўра, кеча тушларида кўриш учун қўйлар баъзан ҳақоратни, баъзан ҳақоратни англатади. Шохлар билан урилса — қўрқиш, қасамёд қилиш. Ко`плаб ко`злар — куч, ҳурмат, фаровонликдир. Қўйга тушга бориш учун мураккаб вазиятдан чиқиш йўлини излаш керак. Бир қўчқорни қўрқитиш, ундан қочиш — ғайриинсоний душманлар ва ёмон ниятли кишилар билан шубҳали муносабатларга кириш.\nЗамонавий Дреам Китоби муаллифлари фикрига кўра, Барон аҳмоқлик ва ифлос нарсаларнинг рамзи. Бундай орзу сизнинг атрофингиздаги Баран каби аҳмоқ ва қайсар деб айтишингиз мумкин бўлган одам ҳақида сизни огоҳлантиради.\nУнинг ҳаракатларидан азоб чекмаслик учун уни еҳтиёткорлик билан даволаш керак. Аммо агар Баран туш кўраётган бўлса, демак, сиз аниқ ва нотўғри ўйланган ўжарликни намоён қилишингиз мумкин, еҳтимол сиз баъзи қарорларингизни қайта кўриб чиқишингиз керак. Есингизда бўлсин, агар сиз қўй ҳақида емас, балки қўй ҳақида туш кўрсангиз, бу шарҳ фақат адолатлидир.\n(Visited 7 946 times, 5 visits today)


Ўзбекистон нуфузли футбол мусобақасига мезбонлик қилиши мумкин - UzNews.uz\n1 июль, 13:30\nОсиё Кубоги – 2027 турнирини Саудия Арабистони, Эрон, Қатар ва Ҳиндистон билан бирга Ўзбекистон ҳам мезбонлик қилиш истагини билдирган.\nФото:Осиё Футбогл Конфедерацияси\nЎзбекистон Футбол Федерацияси 2027 йилги Осиё Кубоги турнирига мезбонлик қилиш истагини билдирган. Ўзбекистон билан бирга яна тўрт федерация – Ҳиндистон, Эрон, Саудия Арабистони ва Қатар Осиё Футбол Конфедерациясига мурожаат қилган. Бу ҳақда ОФК расмий сайти хабар берди.\nЭнди ОФК ушбу федерацияларнинг мурожаатларини ўрганиб чиқиб, қайси давлат мезбонлик қилишини маълум қилади.\nОФК президенти Шайх Салмон бин Иброҳим Ал-Ҳалифа бешала давлат федерацияларига қизиқиш билдирганликлари учун миннатдорчилик билдирган ва бу Осиё Кубогининг мақоми ўсиб бораётганлигидан дарак эканлигини таъкидлаган.\n«Осиё футбол оиласи номидан барча аъзо ассоциацияларимизга истак билдиргани ва футболчиларимиз, жамоаларимиз, мутасаддилар ва мухлислар учун жаҳон даражасида мезбонлик қилиш амбициясини кўрсатгани учун миннатдорлик билдираман» – деган ОФК президенти.\nЭслатиб ўтамиз, Осиё Кубоги – 2027 мусобақасини ўтказиш истагини билдирган беш давлатдан иккитаси – Қатар ва Эрон икки марта ушбу турнирга аввал ҳам мезбонлик қилган.\nЎзбекистон, Саудия Арабистон ва Ҳиндистон ўз тарихларида илк маротаба Осиё футболидаги нуфузли мусобақага мезбонлик қилиши мумкин.


Америкада содир бўлаётган тартибсизликларда Россиянинг қўли борлиги айтилмоқда - zarnews.uz\nАҚШ Президентининг миллий хавфсизлик масалалари бўйича собиқ маслаҳатчиси Сьюзан Райс мамлакатда юз бераётган тартибсизликларда Россиянинг “қўли бор”, деган тахминни илгари сурди. Бироқ Сьюзан Райс сўзларини тасдиқловчи бирон бир асос келтирмади. Бу ҳақда РИА Новости нашри хабар берди.\n“Улар (Россия) ижтимоий тармоқлар орқали икки томон ўртасидаги келишмовчиликларни вужудга келтираётганини эшитсам, хайрон қолмайман. Улар қандайдир йўллар билан тартибсизликларни молиявий қўллаётган бўлса ҳам ажабланмайман”, деди Райс.\nШунингдек, у бундай фикрларни ўз тажрибасига таяниб айтаётганини таъкидлаб ўтди.\nТеглар: АҚШдаги тартибсизлик\nЭпидемияларга қарши кураш қоидаларни бузганлик учун жавобгарлик бор


ЎЗБЕКИСТОН РЕСПУБЛИКАСИНИНГ “ХАЛҚАРО ТИЖОРАТ АРБИТРАЖИ ТЎҒРИСИДА” 2021 ЙИЛ 16 ФЕВРАЛДАГИ ЎРҚ–674-СОН ҚОНУНИНИНГ МОҲИЯТИ ВА АҲАМИЯТИ » Кизилтепа тумани хокимлиги\nКизилтепа / Ахборот хизмати / Янгиликлар / ЎЗБЕКИСТОН РЕСПУБЛИКАСИНИНГ “ХАЛҚАРО ТИЖОРАТ АРБИТРАЖИ ТЎҒРИСИДА” 2021 ЙИЛ 16 ФЕВРАЛДАГИ ЎРҚ–674-СОН ҚОНУНИНИНГ МОҲИЯТИ ВА АҲАМИЯТИ\nЯнгиликлар / Меъёрий хужжатлар / Конунлар\nХалқаро тижорат арбитражларининг фаолияти соҳасидаги муносабатларни тартибга солишдан иборат.\nҚонун Ўзбекистон ва бошқа давлат ўртасида амалда бўлган келишувларга риоя этган ҳолда халқаро тижорат арбитражига нисбатан қўлланилади.\nХалқаро тижорат арбитражига тарафларнинг келишувига биноан тижорат хусусиятига эга бўлган ҳам шартномавий, ҳам шартномадан ташқари барча муносабатлардан юзага келадиган низолар берилиши мумкин.\nАрбитрлар, экспертлар, арбитраж муассасаси ва унинг ходимлари арбитраж муҳокамасига тааллуқли ҳаракатлар ёки ҳаракатсизлик учун, агар улар қасддан эканлиги исботланмаса, тарафлар ёки бошқа шахслар олдида жавобгар бўлмайди.\nАрбитраж судлари ўз фаолиятида ҳеч кимга бўйсунмайди ва мустақилдир.\nТарафлар ўртасидани низоларни кўриб чиқиш учун улар ўртасидаарбитраж келишуви тузилган бўлиши керак.\nАрбитраж келишувининг предмети бўлган масала юзасидан ўзига даъво тақдим этилган суд тарафларни арбитражга юбориши керак.\nТарафлар ўз хоҳишига кўра арбитрлар сонини белгилаши мумкин. Бундай келишув бўлмаганда уч нафар арбитр тайинланади.\nБирор-бир тарафнинг илтимосига кўра арбитраж суди таъминлаш чораларини белгилаши мумкин.\nТаъминлаш чораси – ҳар қандай вақтинчалик чорадан иборат.\nТаъминлаш чораси ёрдамида низони узил-кесил ҳал қиладиган қарор қабул қилингунича арбитраж суди у ёки бу тарафнинг:\nнизо ҳал этилаётгандаги ҳолатни ёки ҳал этилгунигача бўлган ҳолатни сақлаб туриши ёки тиклаши;\nзарарнинг олдини олиш мақсадида чоралар кўриши ёки бундай зарар етказиши мумкин бўлган чораларни кўришдан тийилиши;\nактивларни сақлаш учун маблағларни арбитрнинг кейинчалик қабул қилинадиган ҳал қилув қарори бу маблағлар ҳисобидан ижро этилиши мумкин бўлиши учун бериши;\nдалилларни сақлаш тўғрисида фармойиш беради.\nТарафлар таъминлаш чорасининг мақсадларига зарар етказмаслик мажбуриятини бирор-бир тарафнинг зиммасига юклатувчидастлабки қарорни чиқариш ҳақида ариза бериши мумкин.\nБелгиланган таъминлаш чораси мажбурий кучга эга деб тан олинади ва судга мурожаат этиш орқали ижрога қаратилади.\nСуд Ўзбекистоннинг процессуал қонунчилигига мувофиқ ва халқаро арбитражнинг ўзига хос хусусиятларини ҳисобга олган ҳолда арбитраж жойидан қатъи назар арбитраж муҳокамаси муносабати билан таъминлаш чораларини белгилаш ваколатига эга.\nАрбитраж муҳокамасида тарафларга нисбатан тенг муносабатда бўлиш таъминланади ва ҳар бир тарафга ўз нуқтаи назарини баён этиш учун оқилона имкониятлар берилиши керак.\nТарафлар арбитраж жойи тўғрисида ўз хоҳишига кўра келишиб олиши мумкин. Бундай келишув мавжуд бўлмаган тақдирда, арбитраж жойи арбитраж суди томонидан иш ҳолатларини, шу жумладан тарафлар учун қулайлик омилини инобатга олган ҳолда белгиланади.\nТарафлар арбитраж муҳокамасида фойдаланиладиган тил тўғрисида ўз хоҳишларига кўра келишиб олиши мумкин. Бундай келишув мавжуд бўлмаганда, муҳокамада қўлланилиши керак бўлган тилни ёки тилларни арбитраж суди белгилайди.\nАрбитраж суди низони тарафлар низонинг мазмунига нисбатан қўлланилиши учун танлаган ҳуқуқ нормаларига мувофиқ ҳал этади.\nАрбитраж муҳокамаси жараёнида тарафлар низони ҳал қилса, арбитраж суди муҳокамани тугатади.\nАрбитражнинг ҳал қилув қарори ёзма шаклда қабул қилиниши ва якка тартибдаги арбитр томонидан ёки арбитрлар томонидан имзоланиши керак.\nАрбитражнинг ҳал қилув қарори устидан судга шикоят қилиш фақат қуйидаги ҳолларда бекор қилиш тўғрисида ариза бериш йўли билан амалга оширилиши мумкин:\n1)бекор қилиш тўғрисида ариза бераётган тараф қуйидагиларнинг далилини тақдим этса:\nарбитраж келишувининг тарафларидан бири қайсидир даражада муомалага лаёқатсиз эканлиги далилини;\nарбитраж келишувининг ҳақиқий эмаслиги далилини;\nарбитр тайинланганлиги ёки арбитраж муҳокамаси тўғрисида хабардор қилинмаганлиги далилини;\nарбитражнинг ҳал қилув қарори арбитражда ҳал қилиниши назарда тутилмаганлиги далилини;\nарбитраж судининг таркиби ёки арбитраж тартиб-таомили тарафларнинг келишувига мувофиқ эмаслиги далилини;\n2) агар суд:\nнизо предмети Ўзбекистон қонунчилигига кўра арбитраж муҳокамасига тегишли эмаслигини;\nарбитражнинг ҳал қилув қарори Ўзбекистон оммавий тартибига зид эканлигини аниқласа.\nАрбитражнинг ҳал қилув қарори, у қайси мамлакатда қабул қилинганидан қатъи назар, мажбурий деб тан олинади ва судга ёзма ариза берилган тақдирда тан олиниши ва ижрога қаратилиши керак.\nМазкур Қонун расмий эълон қилинган кундан эътиборан 6 ой ўтгач кучга кирадива арбитраж битимига мувофиқ у қачон тузилганидан қатъи назар ушбу Қонун кучга кирганидан кейин бошланган халқаро тижорат арбитражига нисбатан қўлланилади.\nИНВЕСТИЦИЯВИЙ НИЗОЛАР АЛОҲИДА СУДЛОВ ТАРКИБИДА\nЯнгиликлар авг 11, 2020\nЯнгиликлар авг 08, 2020\n<img width="400" height="240" src="http://qiziltepa.uz/uploads/posts/2020-07/medium/1596033277_145835_9dcbea7713fe0bdb81e3a2662524-1.jpg" class="attachment-medium-thumb wp-post-image" alt="СУД ИСЛОҲОТЛАРИНИНГ ЯНГИ БОСҚИЧИ" />\nЯнгиликлар июл 29, 2020


Kutubxona - Iogann Volfgang Gyote. Egmont (tragediyadan parcha) / Kiril\nSiz shu sahifadasiz: Iogann Volfgang Gyote. Egmont (tragediyadan parcha) / Kiril\nМуаллиф Иоганн Волфганг Гёте\nАсар номи Эгмонт (трагедиядан парча)\n- Иоганн Волфганг Гёте\nТаржимон Усмон Носир\nЭгмонт (трагедиядан парча)\nБаъзан куни кеча яратилган асар қўлёзмасини тополмай, шоирнинг ўзи ҳам, сиз ҳам роса хуноб бўласиз. Баъзан бундан эллик, ҳатто юз йил аввал дунё юзини кўрган, аммо унинг борлигини ҳеч ким билмаган асарлар, тилла балиқча сингари, тадқиқотчи «қармоғи»га илинади- қолади.\nГётенинг бой адабий меросида «Эгмонт» трагедияси алоҳида мавқени эгаллайди. Гарчанд буюк немис шоири бу асарга 1786 йили Италияда сўнгги нуқтани қўйган бўлса-да, у шу воқеадан роппа-роса ўн йил илгари,1776 йили ёзила бошлаган. Шунинг учун ҳам унда навқирон Гёте ижодига хос романтик пафос, қаҳрамонона руҳ устуворлик қилади.\nГраф Эгмонт — тарихий шахс. Унинг ҳаёти ва фаолияти Нидерландиянинг испан ҳукмронлигига қарши олиб борган миллий-озодлик ҳаракати билан чамбарчас боғлиқ. Эгмонт тарихий шахс сифатида ҳеч қачон бу ҳаракатнинг йўлбошчиси бўлмаган. Аммо мустабид испан тузуми Эгмонт сиймосида қўзғолон кўтарган омманинг йўлбошчисини кўрган ва уни маҳв этиб, қўзғолон «илдиз»ини таг-томири билан қирқиб ташламоқчи бўлган.\nҲурлик ва озодлик учун кураш ғояси балқиб турган «Эгмонт» трагедияси буюк немис композитори Людвиг Ван Бетховенга бир олам илҳом бағишлади ва у ўзининг ўлмас музикаси билан бу асарга иккинчи умрни ато этди. Мана, бир ярим асрдан зиёд вақтдан бери «Эгмонт», Бетховеннинг бу асар асосида яратилган «Фиделио» операси-ю «Леонора» увертюраси жаҳон театрлари ва концерт заллари саҳнасини безаб келмоқда.\nХХ асрнинг 30-йилларидан Бетховен музикаси билан музайян этилган «Эгмонт» трагедияси машҳур рус артистлари ижросида намойиш этила бошлади. Ўша йиллари Ўзбекистон радиоқўмитасида ҳам ушбу асарни эфир орқали ўзбек тилида халққа етказиш истаги туғилди. Қўмита раҳбари Қурбон Берегиннинг маслаҳати билан асар таржимаси Усмон Носирга топширилди. Шу кезлари «Демон»ни ўзбек тилига қойилмақом таржима қилгани ва ижодида исёнкорлик руҳи кучли экани учун, Қ. Берегин назарида, бу асарни фақат Усмон Носиргина таржима қилиши мумкин эди. Аммо таржима тайёр бўлиб, радиоспектаклни яратишга киришилган вақтда Усмон Носир дафъатан қамоққа олинади.\n1937 йил 28 август куни бўлиб ўтган тергов вақтида радиоқўмита адабий эшиттириш таҳририяти ходимларидан бири бундай маълумот берган: «Тахминан июл ойининг охирлари ёхуд август ойининг бошларида мен «Эгмонт» адабий-мусиқий эшиттириши таржимони Усмон Носировнинг ҳибсга олинганини эшитдим. Мен бу ҳақда Пеккерга айтиб, ундан энди нима қиламиз, деб сўрадим. Пеккер менга аниқ бир жавоб бермади. Шундан кейин кўп ўтмай, Ўзбекистон радиоқўмитасига республикада хизмат кўрсатган артист Аброр Ҳидоятов кириб келди. Пеккер унга асарнинг аксилинқилобчи миллатчи Усмон Носиров томонидан таржима қилингани ҳақида чурқ ҳам этмай, унга Эгмонт монологини ёдлаш учун берди. Бу ҳам камлик қилгандек, Аброр Ҳидоятов асарни ким таржима қилганлиги билан қизиққанда Пеккер унинг аллақандай Усмонов деган одам томонидан таржима қилинганини айтди...»\nУшбу кўрсатмага қараганда, «Эгмонт» ролини Аброр Ҳидоятов ижро этиши, шарнофонга ёзиб олинган бу адабий-мусиқий эшиттириш Парижда ўтажак кўргазмага юборилиши ва халқаро фестивалда ўзбек маданиятининг совет даврида эришган ютуқларини кўз-кўз қилиши лозим эди. Лекин, афсуски, «ҳушёр» кимсаларнинг саъй-ҳаракатлари туфайли «Эгмонт» радиоспектакли ўз вақтида эфирга чиқмади. Асарнинг Аброр Ҳидоятов қўлидаги нусхаси НКВД томонидан олиб кетилди. Буюк ўзбек артисти эса «аксилинқилобчи ва миллатчи шоир» қаламига мансуб таржимани ижро этмоқчи бўлгани учун жабр тортди.\n50-йиллари Ўзбекистон радиоқўмитасига ишга келган таниқли сўз устаси Убай Бурҳон, кекса радиожурналист Бурҳон Зиёевнинг хотирлашига кўра, мазкур таржиманинг бошқа бир нусхасини топиб, шу нусха асосида «Эгмонт» радиоспектаклини тайёрлади ва бу асар узоқ йиллар давомида эфир орқали эшиттириб борилди. Биз бугун бу асарни ўқир эканмиз, унинг даҳшатли 1937 йили Усмон Носир томонидан бежиз таржима этилмагани ва унда қатл олдида турган ўзбек шоирларининг қалб нидолари ифодаланганига гувоҳ бўламиз.\nҚуйида биринчи марта эълон қилинаётган «Эгмонт» монологи оташнафас шоир ва таржимон Усмон Носирнинг сўнгги қўшиғидир.\nКлерҳен Қўшиғи (Музика)\nЭгмонт (ёлғиз). Қадрдон дўстим! Вафоли уйқу! Бошқа дўстларим каби наҳотки сен ҳам мени тарк этдинг! Сен ахир эркин ўйларимга ором берар, гўзал ва сўнмас бир севги чамбари каби ардоқлар эдинг. Жанглар сурони ва дунё ташвишлари остида мен бегуноҳ бир гўдак сингари оғушингда тинч ва енгил нафас олар эдим. Бўрон дарахт бутоқлари ва япроқлари орасидан эсиб ўтиб, унинг танасини силкица ҳам ўзаги омон қолади-ку. Нечун мен қалтирамоқдаман? Далил ва содиқ қалбимни ғалаёнга солаётган нима? Биламан: бу — қотил болтаси. У менинг ҳаёт илдизларимни кемирмоқчи бўлади. Қоматим расо турса ҳам ичдан қалтироқ сезаётирман. Нима учун сен, энг қўрқинчли хавф-хатарларни совун кўпикларидек учириб юборган киши сенга қарши келаётган даҳшатларни маҳв этиб ташлаёлмайсан? Ахир сен ўлимнинг ҳар қандай даҳшатлари ичида, ҳаётнинг оддий ташвишлари ичида яшагандек баҳузур яшардинг-ку!.. Йўқ, мени даҳшатга солган ўлим эмас. Бу мард юрак ногиҳон ўлим билан олишишга ҳар қачон тайёр. Гўрга ўхшаш бу зиндон қўрқоқлар назарида ҳам, ботирлар назарида ҳам жирканч кўринади. Давлат кенгашида князлар ҳал қилиниши жуда осон бўлган масалалар устида узундан-узоқ музокара юритганларида, юмшоқ креслода ўтириб уларни тинглаш нақадар оғир эди менга! Узилмас залнинг деворлари остида мен ўзимни худди бўғилгандек ҳис қилардим. Ўшанда мен имкон борича у ердан тезроқ қочишга шошилар ва отга минар, соф ҳаводан тўйиб-тўйиб нафас олиш учун олисларга, эркинлик қўйнига, қирларга чопардим. У бепоён далаларда табиат ўзининг ер тагидан чиққан бутун ноз-неъматларини инъом этар ва осмон ўз юлдузлари билан оламни ёритарди. У ерларда биз она ернинг фарзандлари каби унинг оғушида худди паҳлавонларга ўхшаб юксакларга баланд парвоз қилиш учун яна кучлироқ интилардик. Биз у ерда бутун инсоний ҳис-туйғуларни сезардик, қонларимизда бутун инсоний интилишлар алангаси ёнар, у ерда ёш овчининг кўнглида олға интилиш, зафар ташналиги, ўз куч-қудратини кўрсатиш орзуси жўш урарди.\nОҳ, бу фақат хаёлот, холос. Кўп замонлар молик бўлганим саодатнинг сохта хаёлоти, холос! Бу маккор тақдир сени қаёққа ундар? Ёки сени ҳеч қачон қўрқитолмаган ўлимни қуёш чеҳрасига келтириш ўрнига гўр азобидан дарак бермоқчими? Бу тош деворлар нақадар бадбўй ҳид сочадилар менга! Ҳаётим сўнаётир. Тобутга ўхшаш бу уйқу тўшагига бош қўйиш нақадар даҳшатли...\nОҳ, ҳасрат, қайғу! Мени бевақт ўлимга маҳкум этмоқчи бўлган ҳасрат, тўхта, қўй мени!.. Қачондан бери Эгмонт оламда бутунлай танҳо қолди? Сени эзаётган нарса бахт эмас, шубҳалар, шубҳалар эзаётир... Наҳотки, сен бутун умр ишонганинг қиролнинг адолати ёки маликанинг муҳаббацимон дўстлиги сени қоронғи сўқмоқда ёлғиз қолдириб, тун қўйнида ғойиб бўлиб кетди? Наҳотки, шаҳзода Оранский дўстларга бош бўлиб, мени озод этишга журъат этолмаса? Наҳотки, халқ кўтарилмаса? Наҳотки, қудратли куч бўлиб ўз қадрдон дўстига нажот бермаса?\nҲаммаси тугади. Ҳаммаси ҳал. Нима бўлди менга? Нима учун кўнглимда осойишталик? Бу қандай тоза руҳ? Менга ҳеч нарса қўрқинчли эмас. Мен танҳо эмасман. Эй, менинг дўстларим, жонажон халқим, ўртоқларим! Мен сиз учун яшадим ва менинг руҳим абадий сиз билан бирга. Қалбим тўла нур ҳам ором. Мен ухламоқ истайман ва ишонаманки... Эй жаллод, мени уйқудан уйғотмасданоқ...\nКел, эй, менинг тинч оромим! Мен ухламоқ истайман ва ишонаманки, ухлайман. Ум-м... жаллод мени уйқудан уйғотмасданоқ умримга хотима бера қолсайди. (Музика.) Кел, эй менинг тинч оромим ! Кел, ҳаёт ва ўлим ҳақида бутун тасаввурларни бир-бирига қориштириб юбор. Шодлик ва ўлимни ҳам бир-бирига қўш. Сен ҳам кел, эй менинг севгилим! Кел, эй менинг ягона Кларам, лабларимга лаб қўйиб, сўнгги видолашув бўсасини бер. Кел, тинч оромим, ҳаётимнинг сўнгги ороми, кел. (Музика.)\nМен ажойиб лавҳани кўрдим! Қуёш нурига бурканган озодлик тимсолини кўрдим ва унинг орази, бу — эрк орази, севгилим Кларанинг оразидек табассум қилди менга. Сизлар — менинг қалбимдан жой олган эрк ва севгилим, айтинг, қайси бирингизнинг севгингиз кучли экан?.. Бироқ мен сўнгида кўрдимки, Кларанинг табассуми озодлик қайғуси билан алмашди ва қон офтоб қиёфасида равшан кўринди. Бу қон эрк оёғи остида тупроқни қип-қизил қилиб бўяди. «Бу сенинг қонинг, сенинг, Эгмонт! Бу кўпларнинг қони — эрк севувчиларнинг қони!» деган садо янгради. Бу қон беҳуда тўкилмади. Бу қон озодлик учун тўкилган қутлуғ қондир.\nО, жонажон шаҳрим, душман сенинг деворларингга яқинлашмоқда. Xалқим, гражданлар, дўстларим, нега ҳозир сиз билан бирга эмасман? Аммо руҳим сиз билан бирга. Яна мардона бўлинг, ўлимдан қўрқманг! Озодлик учун, ўлмас муҳаббатга эга бўлган ҳамма одамлар учун ўлим йўқ! Демак, озодлик учун курашингиз! Бу турмада тинч ва шодлик билан жон бераётган мен каби сиз ҳам жангда шодлик билан жон беринг!\n"http://www.kutubxona.com/wiki/index.php?title=Iogann_Volfgang_Gyote._Egmont_(tragediyadan_parcha)_/_Kiril&oldid=12196" dan olindi


Ўзбекистонда 2017 йил охирига қадар хорижга чиқиш визаси олиш учун электрон навбат тизими жорий этилади.\nЎзбекистон Ички ишлар вазирлиги йил охирига қадар хорижга чиқиш визаси ва биометрик паспорт олиш учун электрон навбат тизимини ишга туширади. Бу ҳақда Хорижга чиқиш-келиш ва фуқароликни расмийлаштириш бошқармаси бошлиғи ўринбосари Улуғбек Тошхўжаев маълум қилди.\nХЧКФР бошқармаси ўринбосари айтишига қараганда, янги электрон навбат тизими, айни дамда ишлаб чиқарилаётган ҳукумат лойиҳасида кўзда тутилган.\nУндан ташқари, Тошхўжаев айтишига қараганда, келажакда Ўзбекистонда чет элга чиқиш рухсатномаси умуман бекор қилиниб, унинг ўрнига хорижий паспорт бериш тизими жорий қилиниши мумкин экан.


Самарқандда турмуш ўртоғини ўлдирган шахс ўз жонига қасд қилди » Muzlik.uz - O‘zbekiston yangiliklari\nСамарқандда турмуш ўртоғини ўлдирган шахс ўз жонига қасд қилди\n2019 йил 12 ноябрь куни соат 00−10 ларда Самарқанд вилояти, Оқдарё тумани, Бошдархон маҳалласида яшаган Ҳамид Т. (1986 й.т. якка тартибдаги тадбиркор) турмуш ўртоғи Дилором В. (1994 й.т., уй бекаси) билан ўзаро жанжаллашиб, уни қўллари билан бўғиб ўлдириб, сўнгра яшаш уйида арқон билан ўзини осиб, жонига қасд қилган. Бу ҳақда Бош прокуратура матбут котиби Ҳаёт Шамсуддинов маълум қилди . Мазкур ҳолат юзасидан Оқдарё тумани прокуратураси томонидан Жиноят кодексининг 97-моддаси 2-қисми «б» банди билан жиноят иши қўзғатилган.\nСамарқандда 33 ёшли шахс ўзига ўт қўйгани оқибатида вафот этди\nНаманган вилоятида 23 ёшли йигит ўз жонига қасд қилди\nШаҳрисабзлик 13 ёшли ўсмир ўзини осиши натижасида ҳалок бўлди\nЯнгийўлда турмуш ўртоғини пичоқлаб ўлдирган эркак қўлга олинди


Бекободда ўғирлик содир этган 32 ёшли аёл ушланди\n11:31 / 19.05.2017\nХалқимизда азалдан ҳалоллик эъзозланиб келинган. Аммо эгри йўлдан юриб, белни оғритмасдан, жонини куйдирмасдан осон пул топишни излаётганлар ҳам учраб турибди. Ачинарлиси, улар орасида аёллар ҳам бор.\nТошкент вилояти ИИБ матбуот хизматининг хабар беришича, Бекобод туманида яшовчи 1984 йилда туғилган Алия Рухшодова (исмлари ўзгартирилган) шу туманда яшовчи 1983 йилда туғилган Содиқ Маҳмудовнинг дала ҳовлисидан ҳеч ким йўқлигидан фойдаланиб, эркин йўл билан кириб умумий нархи 2.245.000 сўм бўлган уй-рўзғор буюмларини ўғирлаб кетади.\nИчки ишлар органлари ходимларининг олиб борган тезкор чора-тадбирлари натижасида Алия Рухшодова ушланди. Ушбу ҳолат юзасидан унга нисбатан Ўзбекистон Республикаси Жиноят кодексининг тегишли моддалари билан жиноят иши қўзғатилди.


Nuriddin Shukurov. G’afur G’ulom saboqlari & Ibrohim G’afurov. Ko’ngildan o’chmaydi | Xurshid Davron kutubxonasi\nMuallif Adib: O'zbek tarixi, adabiyoti va madaniyati, Xotira va yodnomalar 16.05.2015 1 izoh\n16 май — Адабиётшунос олим Нуриддин Шукуров таваллудининг 85 йиллигига\nЭнди, сенга айтсам менинг шеърларимдаги бундай байтларни, бандларни чуқур тушуниш учун шу мисраларда тилга олинган тарихий фактлар ва ҳодисалар тафсилотини яхши билиш керак. Биласанми, бобирийлар сулоласига тегишли бўлган «Улуғ мўғул» деб номланган олмос жаҳондаги энг қимматбаҳо, катта олмослардан бири ҳисобланади. Инглиз империалистлари Ҳиндистонни босиб олганда жуда кўп бойликларни, олтину олмосларни қўлга киритганлар. Шу жумладан, «Улуғ мўғул» номли катта олмосни ҳам ўғирлаб олиб кетганлар..\n(Эзгу инсон Нуриддин Шукуров)\n1960 — 80-йиллар ораси адабий анжуманларда Ўзбекистонда хизмат кўрсатган фан арбоби, профессор Нуриддин Шукуров билан кўп учрашардик. У адабиёт оламини яхши билар, яхши кўрар, унинг катта-кичик намояндалари билан яқиндан таниш, қаламкашлар, олимларни — зиёли кишиларни жуда қадрлар, ҳурмат-эътибор кўрсатарди. Адабий давралар, китобхонлар билан учрашувларда Ғафур Ғулом, Шайхзода, Асқад Мухтор сингари алломайи замонларнинг шеърларини гўзал бир ихлос билан шеърнинг завқи-сурурини жон-жондан туйиб ёд ўқирди. У ўзбек шеърияти ҳақида тўлиқиб, тошиб ёзарди. Шеърият ҳақида ёзганда унга бамисоли муҳаббат изҳор қилаётгадай бўларди. Нуриддин Шукуровнинг шеърият тадкиқотларига бағишланган барча китобларини ўқиганман. Уларда унинг билимдонлиги, юксак дид-фаросати ҳар бир сўзда кўзга ташланиб турарди.\nНуриддин Шукуров юксак касбий маҳорат соҳиби эди. Ғафур Ғулом ҳақида Ҳомил Ёқубов, Салоҳиддин Мамажонов сингари олимлар йирик тадқиқотлар ва текширишлар олиб борганлар. Нуриддин Шукуровнинг Ғафур Ғулом шеърияти юзасидан олиб борган кузатишлари, таҳлиллари, талқинлари ўзига хос теранлиги, кузатишларининг оригиналлиги ва нозиклиги билан ажралиб турарди.\nУмуман, Нуриддин Шукуров поэзиянинг ичидаги унинг ўз одами, муҳаллили эди. Ажаб эмаски, унинг кузатишлари, таҳлиллари ҳали-ҳанузгача ўз тароватини йўқотмаган, ўз адабий қимматини сақлаган.\nНуриддин Шукуров беҳад нозик муомалали киши эди. Одоб-икром фазилатлари кўпчиликка ўрнак бўладиган даражада эди. У талантларни ниҳоятда қадрларди. Барот Бойқобилов, Омон Матжон, Ўткир Раҳмат, Хуршид Давронлар билан том маънода фахрланарди.\nСамарқандда унинг адабиёт тўгараги жуда машҳур эди. Нуриддин Шукуровнинг адабиёт тўгарагидан ўнлаб таниқли қаламкашлар етишиб чиқишди. У ўз шогирдларига ҳеч качон бепарво бўлмас эди. Доим каерда бўлмасинлар улар билан хабарлашиб турар, имкони етган қадар уларга ғамхўрлик кўрсатар, улардан инжа, суюкли сўзини аямасди. Айниқса, талантли шогирди Омон Матжон билан ғоятда фахрланар, фахрланганини яшириб ҳам ўтирмас, Омонни ўтқизгани жой тополмасди. Шогирдларининг ижоди, уларнинг намуналарини ёд 6иларди.\nНуриддин Шукуров ҳар йили таътил чоғларида Дўрмондаги ижод боғида бир ой-ярим ой турар, адабиёт намояндалари билан учрашар, таҳририятлардаги, нашриётлардаги дўстлари билан мулоқот, суҳбатларда бўлар, шундай мулоқотларни беҳад севарди, улардан ўта завкланарди.\nЎта меҳрли, ўта риояли инсон эди Нуриддин ака!\nЧин муаллим ва чин зиёли эди. Унинг оқ-сариқдан келган чеҳрасидан ҳам ақлнинг шуълалари таралиб тургандай бўларди. Унинг суҳбатлари одамни зериктирмас, маърифатли оҳанрабоси билан ўзига тортарди. У сизга худди юракдан меҳрини тортиқ қилаётгандек бўлиб сўзлар, оҳиста, шикаста овозда айтилган сўзлари кўнгилда муҳрланиб қоларди.\nНуриддин ака ёруғ олам билан видолашиб кетганда бу ёруғ олам, қадим, азимий шаҳар ҳам назаримизда ҳувиллаб қолгандай бўлди. Гарчи олам яхши одамлардан ҳеч қачон холи эмас, лекин Нуриддин Шукуровдай чин инсон ва олимларнинг ўрни ҳамиша билинади. Унинг ҳамон жавонларимизни тўлдириб турган китобларига қараб, зиё машъали ўлмайди дегинг келади.\n2 май, 2005 йил.\n«УСТОЗЛАР ҲАҚИДА» НОМЛИ ХОТИРА-МАҚОЛАДАН\nНуриддин Шукуров (1930.16.5, Самарқанд тумани — 1995.5.6, Самарқанд) — адабиётшунос олим. Ўзбекистонда хизмат кўрсатган фан арбоби (1977), филол. фанлари д-ри (1974), проф. (1976). Самарқанд университетининг филол. факультетини тугатган (1950). СамДУ ўзбек адабиёти кафедрасида ўқитувчи, доцент (1953—68), проф. (1976 йилдан). Шу университетнинг ўзбек ва тожик филол. ф-тида декан (1987—93), кафедра мудири (198493), проректор (1978-84). Вилоят газетасига (ҳоз. «Зарафшон») муҳаррирлик ҳам қилган (1968—73), Ўзбекистон Ёзувчилар уюшмаси Самарқанд бўлимини бошқарган (1990— 94). Нуриддин Шукуровнинг асосий илмий ишларида замонавий ва мумтоз ўзбек адабиёти муаммолари, хусусан, адабиётдаги мазмун ва шакл масалалари, шеъриятнинг услуб, жанр, сюжет, композиция, тил, вазн, қофия сингари бадиий маҳоратга дахлдор томонлари тадқиқ этилган.\nҒафур Ғуломнинг ўзига хос таланти ва шахсияти шеърларида, публицистик мақолаларида, ҳикоя ва қиссаларида бўртиб кўринганидек, одамлар билан учрашувларида, суҳбатларида ҳам ғоят ёрқин кўзга ташланар эди.\nҒафур Ғулом республикамиз областларини турли сабаблар ва мақсадлар билан тез-тез айланиб чиқарди. Шунинг учун унинг ижодида ҳар бир область, у ердаги ажойиб кишилар ҳақида шеърлар, мақолалар, очерклар, турли хил қайдлар кўплаб пайдо бўлар эди.\nБулар ҳам ёзувчи ҳақидаги тасаввурни конкретлаштиришда муҳим роль ўйнайди.\nСамарқандга бўлган катта меҳр-муҳаббати ва депутатлик бурчларининг тақозоси туфайли Ғафур Ғулом бу тупроққа айниқса тез-тез ташриф буюрар эди.\nСамарқанднинг тарихини, одамларини, географик шароитларини, осиёги, пўлоти нонларининг, лукки қаймоқларининг сифатини, Ургут равочи ва Самарқанд кишмишининг шифобахшлик хусусиятларини унча-мунча самарқандликлардан ҳам яхшироқ билар ва юксак қадрлар эди.\nҒафур Ғулом Самарқандга келганида вақти-вақти билан Садриддин Айнийни зиёрат қилар, у улуғ зотнинг ҳол-аҳволидан хабар оларди. Кейин эса Воҳид Абдулла, Исмоил Акрам каби қадрдон дўстлари билан суҳбат қурар, Зарафшон водийсининг гўзал масканларида табиат инъомларидан баҳра олар, кунларни ижодий мулоҳаза ва мулоқотлар билан ўтказарди. Ғ. Ғуломнинг «Самарқанд сайқали» «Самарқанд учун», «Самарқандлик пахтакор дўстларимга», «Ўттиз ёшли ЎзГУга», «Май саломи», «Ёнма-ён кетайлик», «Бир дўст хотираси», «Севсам севибман-да» каби бир қатор асарлари бевосита Самарқанд таассуротлари асосида туғилган асарлардир.\nҒафур Ғуломнинг Самарқандга тез-тез келиб туриши, чиқишлар қилиши, учрашувлар, адабий суҳбатлар 40-йилларнинг иккинчи ярмидан бошлаб мени ҳам ўз доирасига торта бошлаган эди.\nҒафур Ғуломдан давраларда, анжуманларда, суҳбатларда эшитган сўзларим кўплар қаторида мен учун ҳам ўзига хос бир мактаб, ибрат ва сабоқ ролини ўйнаганлигини йиллар ўтган сари тобора чуқурроқ ҳис қилмоқдаман.\n1947 йил, февраль.\nСамарқандга академик-шоир Ғафур Ғуломнинг келиши, ўзбек драма театрининг қишги биносида учрашув бўлажаги ҳақида хабар тарқалди.\n1947 йилнинг февралида Ғафур Ғулом ва у билан Тошкентдан йўлдош бўлиб Самарқандга келган Ҳамид Ғулом, Саид Аҳмадлар Садриддин Айний уйида меҳмон бўлиб, ажойиб суҳбат қурганликлари, Регистон ансамбли ёдгорликларини яна бир бор томоша қилганликлари, шоир қалбида Самарқанд ва Алишер Навоий ҳақида ёзилажак публицистик мақолаларнинг, янги шеърларнинг уруғи ниш отганлиги ҳақида Саид Аҳмаднинг «Назм чорраҳасида» китобидаги «Ижодкор обрўси» бобида ғоят табаррук хотиралар ҳикоя қилиб берилган.\nШоиримизнинг Самарқандга шу сафарги келишида театрда ўтказилган адабий кеча хотирамда жонланади.\nЎзГУнинг филология факультетида таълим оладиган ёшлар Ғафур Ғулом билан бўладиган учрашувдан баҳраманд бўлиш учун ошиқдик. Театр биносига кириб, фойенинг қулайроқ бурчагидан жой олиб кутиб турдик.\nМенинг хаёлимда улуғ шоирни яқиироқдан кўриш, бир оғиз сўзини бевосита эшитиш орзуси ҳукмрон.\nКеч соат олтиларда Ғафур Ғулом Тошкентдан келган ва самарқандлик адиблар даврасида кириб келди. Ғафур Ғулом алпқомат гавдаси, чарақлаган кўзлари, сур қоракўл теридан папоғи, шунга мос барра ёқали пальтоси билан ғоят улуғворлик касб этган эди. Фойедагилар уни кучли ҳаяжон ва олқишлар билан кутиб олишди.\nДомламиз Воҳид Абдулла аълочи филолог студент- лардан бир гуруҳини — бизларни кўрсатиб дедилар:\n— Ғафур ака, мана булар Сизнинг ёш мухлисларингиз, ҳар бир шеърингнз чиққанда катта қизиқиш билан ўқиб мутолаа қиладиганлар.\n— Бўлажак танқидчиларингиз деб айта қолинг, мулла Воҳид, — деди кулги билан Ғафур Ғулом. — Ундай бўлса, мана шу янги китобимдан биттасини берай.\nҒафур ака қўлидаги бир бойлам китобдан биттасини олиб узатдилар. Олиб қарасам — «Янги шеърлар» деб номланган юпқа кўк муқовали китобча. Менинг ва дўстларимпинг қувончимиз чексиз эди.\nАна шу қисқа муддатли суҳбатдан сўнг улар президиум хонасига, бизлар эса театр залига кирдик. Учрашув гулдурос қарсаклар остида бошланди. Воҳид Абдуллаев Ғафур Ғулом ижоди ҳақида юксак кўтаринкилик билан гапириб бердилар. Ҳамид Ғулом Ғафур Ғуломнинг «Соғиниш», «Вақт» шеърларини ўқиб берди.\nҒафур Ғулом ўз ижодий ишларн, эртага Ургутда ўз сайловчилари билан учрашув ўтказажаги ҳақида сўзлади, «Сен етим эмассан», «Куз келди» каби шеърларини ўқиб берди. Саид Аҳмад Ғ. Ғулом характерига хос хусусиятлар ҳақида кулдира-кулдира гапирди.\nҒафур Ғулом билан бўлган биринчи учрашувдан ғоят юксак руҳ билан чиқдик. Бу учрашув шоир ижодининг бир умрлик шайдоси, мафтуни бўлиб қолишимда ҳал қилувчи роль ўйнади.\n1947 йил, декабрь…\nЎзГУнинг ташкил топганига 20 йил тўлиши муносабати билан ўтказиладиган тантаналарда қатнашиш учун Тошкентдан бир гуруҳ партия, совет раҳбарлари, олимлар, адиблар, санъаткорлар Самарқандга келишди. Университетнинг асосий биносидаги мажлислар зали лиқ тўла. Тантанали мажлисда профессор-ўқитувчилар билан бирга студентларнинг вакиллари ҳам қатпашмоқдалар.\nРасмий табриклар, университетнинг 20 йиллиги ҳақида ректоримиз Мусо Мўминов томонидан қилинган доклад ҳам, қутловлар ҳам юксак кўтаринкилик билан ўтди. Ўз навбатида қутлов учун сўз Ғафур Ғуломга берилди. Ғафур Ғулом қисқача қутловдан сўнг ЎзГУнинг 20 йиллигига бағишлаб ёзилган «Самарқанд учун» шеърини ўқиб берди. Залдагилар шоирни узоқ гулдурос қарсаклар билан олқишладилар.\nБу шеър Ғафур Ғулом овози ва талаффузи билан эшитганимдай ҳали-ҳамон қулоғимда янграб туради.\nМен шоир билан кейинчалик қилган суҳбатларимда бу шеър ҳақида сўз очсам, устоз унинг ҳар бир бандига Самарқанд тарихига оид кўплаб тарихий ҳужжатлар, катта ҳақиқатлар сингдириб юборилганлигини кучли ҳаяжон билан гапирар эдилар:\n— Мен Регистонни ҳар гал зиёрат қилганимда жаҳонга машҳур олим, фозилларни етиштирган бу мадрасалар ўз замонасинннг чинакам университетлари бўлгани ҳақида ўйлайман, ҳужралардан қулоғимга Улуғбеклар, Навоийларнинг овозлари эшитилади. Бу ҳақда шу шеърда тўғри ва яхши ёзганман:\nИшқу вафоларнинг Хамсасин ёзган\nҲали гумбазидан ғўнғирлаб келур\nУлуғбекни ўйлаганимда унинг фожиали ўлими кўз ўнгимда бутун даҳшати билан жонланади: Мирхонднинг «Равзатус-сафо» тарихий асарида Улуғбекка Самарқанддан йўлдош бўлиб чиққан Муҳаммад Ҳожи тилидан берилган ҳикоядаги манзара кўз олдимдан кетмайди: «Самарқанддан ташқарига чиққанимиздан кейин Улугбек ўзини ғоят озод сезди, кўнгли очиқ эди, от бошини турли томонларга буриб, ҳазилкашлик билан сўз айтиб борур эди. Тўсатдан орқамиздан кишилар яқинлашиб, шуларнинг ичидан бирнси менинг енгимдан тортди ва «Абдуллатифнинг буйруғига кўра Улуғбек Мирзонии хилватроқ ерга андак тўхтатиб туринг», — деди.\nБир харобада тўхтадик. Ҳаво андак совуқ эди, гулхан ёқдик. Гулхандан бир учқун учиб келиб Улуғбекнинг этагига тушди ва куйдирди. Улуғбек шу ўтни ўз қўли билан ўчираётиб «Сен ҳам билдинг», деди.\nЭшикдан Абдуллатиф Мирзонинг жаллодлари — Аббос деган эроний бошлиқ бир неча навкарлар кириб келдилар. Улуғбек Мирзонинг устидан пўстинини ечиб, қўлини орқасига қилиб, арқон билан боғладилар. Қариган бир нокка осилган хира фонус тагига олиб келиб, тизза чўктирдилар. Шунда Мирзо Улуғбек кўкка қаради, манглай томонида Зуҳра юлдузи пориллаб турар эди…\n— Мен қуёшлар, муштарийлар, зуҳролар, яъни осмон-коинот сирини англамоқ бўлиб расад боғлаган, зиж тузган бир олим эдим. Насибам бир сўник шам олдида бош бермоқ бўлди. Минг йилларга овозим дод бўлиб боргай. Дод, бу жоҳилларнинг дастидан!»\nАна шуларни ўйлай-ўйлай юрагимдан отилган қуйидаги мисралар кўз ёшларим билан бирга қоғозга қуйилган:\nТопталмас чўнқирга тушганда қуёш.\nСамарқанд ўз тарихида талай фожиаларни бошдан кечирди. Искандар, Қутайба қўшинлари Самарқандга мўр-малахдай ёпирилиб, шаҳарни бузди, топтади, талади. Чингизнинг ваҳший ўрдуси Самарқанд ерини тухум қўйсанг бир томони Булунғурдан кўрингудай теп-текис ялангликка айлантирди, эркаклар қатлиом қилинди, хотин-қизлар чўриликка, асирликка ҳайдалди. Буларни ёзаверсанг достонга ҳам сиғмайди. Лекин шеърда ана шу фожиаларнинг ҳаммасини бир бандда жамлаб берганман:\nМанглайинг бир ажин касб этолгунча\nЗижи Кўрагоний секундларида\nКўп карра тутилди кўкда қуёшинг…\nМен «Самарқанд учун» шеърини қачон ёдга олсам Ғафур Ғуломнинг шу шеърдаги тарихий ҳужжатлар ҳақида айтиб берган гаплари ҳамиша қулоғимда жаранглаб туради. Бу шеърни қарийб қирқ йилдан буён катта-кичик йиғилишларда қайта-қайта ўқийману шоирнинг тафаккур доирасига, маҳоратига таъзим қиламан.\nДастлабки учрашувлар мени Ғафур Ғулом ижодига чамбарчас боғлаб қўйди. Мен Ғафур Ғулом қўлидан олинган «Янги шеърлар» тўпламини ёнимдан сира қўймасдим. Ёлғиз ўзим ва курсдош дўстларим билан ундаги шеърларни қайта-қайта ўқиб мутолаа қилардик. Натижада диплом ишимни ҳам, кандидатлик диссертациямни ҳам Ғ. Ғулом ижоди бўйича ёздим.\nМаъносини тўла тушуниш, мағзини чақиш анча меҳнат, билим талаб қиладиган байтлар Ғафур Ғулом шеърларида анчагина бор эди. Бу шеърларни чуқур тушунишга интилиш мени шеър устида қаттиқ ишлашга, чуқур ўйлашга, фикрлашга ўргатишга катта роль ўйнади.\nҲақиқатан ҳам «Ассалом» шеъридаги:\nБиллур аквариум олтин балиғи —\nЛордлар, мусъёлар, синьор жаноблар,\nТобакай бечора олам кўкида\nҚонталаш балқади ойлар, офтоблар, —\nдеган мисраларни қандай тушуниш мумкин?\nМен университетнинг 5 курсида ўқиб юрган пайтимда Ғ. Ғуломнинг янги шеърлари ҳақида диплом темаси устида ишлар эканман, саволлар кўпайиб бораверди. Кейинча журъат қилиб Ғ. Ғуломга 15-16 бетлик бир хат ёздим. Адресни аниқ билмаганимдан хатни «Қизил Ўзбекистон» газетаси редакциясига юбордим.\n1951 йил 25-26 майда Тошкентда республика ёш ёзувчиларининг конференцияси чақирилди. Ана шу конференцияда қатнашиш учун самарқандлик бир гуруҳ ёш қаламкашлар қаторида мен ҳам Тошкентга бордим.\nКонференцияда Ғафур Ғулом «Маҳорат сирлари» ҳақида ғоят қизиқарли доклад қилди. Мен сўзга чиқиб, Самарқандда ёш ёзувчилар билан ишлашнинг аҳволи ҳақида гапирдим.\nТанаффус вақтида Ғафур Ғулом мени имлаб, ёнига чақирди-да, деди:\n— Нуриддин Шукуров дегани сен бўласанми? Шеърларим ҳақидаги хатингни редакциядан менга беришди. Ўқиб чиқдим. Эртага конференция тугагандан сўнг, кеч соат 6 да уйга кел, гаплашиб оламиз. Адресимни биласанми? Арпапоя, 1-уй, Бешёғочда, Муқимий номидаги театрнинг ёнида.\nЭртасига айтилган вақтда етиб бордим. Қўштабақа дарвоза ёнидаги эшикдан кириб, аланглаб турдим. Дарвоза ёнидаги қўшқават уйнинг биринчи қаватидаги хона деразасидан Ғафур Ғулом мени кўрди-да, киравер деб имлади. Хонага кирдим. У киши нималарнидир ўқиб, нималарнидир ёзиб ўтирган эканлар. Жой кўрсатдилар, стулга ўтирдим. Ёзаётган жумлалар ёки мисраларини тугатгандан сўнг менга юзланиб, ёш ёзувчилар конференциясидан, кеча қилган докладидан олган таассуротим ҳақида сўрадилар. Қейин асосий масалага ўтдилар:\n— Менинг шеърларим ҳақида ёзган хатингни олдим. Хатда анчагина мулоҳазалар бор.\n«Хотин» шеъримдаги Момо Ҳаво ва Ҳазрати Одам ҳақидаги мисраларни, «Биз енгамиз» шеъридаги «Кўп йиллар қайралиб келган қиличнинг» мисраларини ҳар хил тушуниш мумкин деган фикрларингда жон бор. Буларни ислоҳ қилиш мумкин. (Бу мисралар кейинги тўпламларда бошқачароқ вариантларда берилди).\nСен ана шу хатингда шеърларимдаги баъзи бандларнинг мазмунини таҳлил қилибсан-у, кейин шундай тушуниш тўғрими, деган саволни ҳам қўйибсан. Масалан, «Ассалом» шеъридаги\nБилур аквариум олтин балиғи —\nЛордлар, мусъёлар, синьор жаноблар, —\nбайтининг мазмунини сўрагансан. Мен унда империалистлар ўзларининг биқиқ, тор оламида айшу фароғатда яшаётганликларига киноя қилганман. Дунёдаги жуда кўп мамлакатларда меҳнаткаш бечораларнинг азоб-уқубатда, очликда, хор-зорликда кун кечираётганликлари уларни ташвишлантираётганлигидан ғазабимни ифодалаганман.\nСен ўз хатингда қуйидаги банд мазмунини аниқроқ тушунтириб беришимни ҳам сўрагансан:\n«Улуғ мўғул» номли машҳур олмоснинг\nТожмаҳал ерида ўрни ҳали бўш.\nҚироллик тожига ўғрилик зийнат,\nЗаҳарханда қилур ҳатто Ҳиндикуш.\nЭнди, сенга айтсам менинг шеърларимдаги бундай байтларни, бандларни чуқур тушуниш учун шу мисраларда тилга олинган тарихий фактлар ва ҳодисалар тафсилотини яхши билиш керак. Биласанми, бобирийлар сулоласига тегишли бўлган «Улуғ мўғул» деб номланган олмос жаҳондаги энг қимматбаҳо, катта олмослардан бири ҳисобланади. Инглиз империалистлари Ҳиндистонни босиб олганда жуда кўп бойликларни, олтину олмосларни қўлга киритганлар. Шу жумладан, «Улуғ мўғул» номли катта олмосни ҳам ўғирлаб олиб кетганлар.\nСен мендан сўраган яна бир банднинг мазмунини тушунтириб берай. «Куз келди» шеъридаги қуйидаги бандни кўзда тутаётирман:\nТилими тилимни минг тилим қилган\nҚирқмалар боғлади юкин қовғага,\nАсалжон Шакаров паспорти билан\nБебилет жўнайди дўстга совғага.\nМаълумки, кузги қовунларнинг бир тури қирқма дейилади. Қирқма дейилишининг сабаби шундай эканки, ўша қовун пишганидан сўнг думчасининг икки бўғин узунликда қисми қолдириб қирқилади ва пайкалда жойида қолдирилади. Икки-уч кун мезон шамолини еб, бироз сўлигандан сўнг йиғиштириб олинади. Ҳар битта қовун қовға (лух) поясига боғланади-да, осиб қўйилади. Шундан кейин у қовун бемалол Наврўзгача сақланади. Бу қовунни сўйиб есанг, шоирона муболаға билан айтганда, ширинлигидан тилингни тилим-тилим қилиб кесиб юборади.\nТўғри, менинг шеърларимда изоҳталаб мисралар, бандлар анча бўлса керак. Модомики сен менинг ижодим, шеъриятим бўйича илмий тадқиқот олиб боришни бошлаган экансан, демак, кўп тарихий ва ҳаётий ҳодисаларни билиб, ўзлаштириб олишинг зарур бўлиб қолади. Учрашиб, гаплашиб турамиз.\nҒафур Ғулом билан биринчи батафсил суҳбатнинг ўзи ҳам мен учун катта мактаб бўлди, ундан салмоқли сабоқ олдим. Шундан бошлаб Ғафур Ғулом билан учрашиб, суҳбатлашиб туриш менинг учун доимий эҳтиёжга айланиб қолди.\n(Tashriflar: umumiy 170, bugungi 1)\nTeg(lar) G'afur G'ulomIbrohim G'afurovNuriddin Shukurov\n«Uyqu» (Jim turing,shovqinlamang…) qo’shig’i, aniqrog’i «Shovqinlamang» so’zi haqida\n16.05.2015 at 17:55\nУшбу мақола учун, устоз Нуриддин Шукуровни таваллуд кунида эслаб, бизга ҳам яна бир бор эслатганлари учун Хуршид акага астойдил раҳмат деймиз. Биз домланинг кенжа шогирларидан эдик. Бизга ўхшаган юзлаб, минглаб ёшларнинг бошини силаган эди домла. Бундай шогирдпарвар, шеърпараст одамни кейин кам кўрдик. Адабий давраларнинг гули, истеъдод «ҳиди»ни бир қарашда сезувчи синчи эди устоз. Хуршид ака ёзганидек, чиндан ҳам Нуриддин Шукуров вафот этганида азим Самарқанд ҳувиллаб қолгандай эди. Ўша кунлари Самарқанд адабий муҳитида барча бирдай шу ҳақиқатни эътироф этарди. Ҳарҳолда, устоз меҳридан баҳраманд бўлиб ўсаётган ниҳоллар — ёш истеъдодлар учун бу яққол сезилган эди. Мана, домла вафотига ҳам 20 йилдан ошибди. Аммо устоз ҳамон шогирдлар қалбида, китобларида яшаб келмоқда. Жойингиз жаннатда бўлсин, муҳтарам устоз!!!


Бугун енгилмас боксчиларимиз катта жанг ўтказади\n7 январь, 2017, 10:19\n7 январь куни Малайзиянинг Жоҳор штатида профессионал бокс кечаси бўлиб ўтади. Бешта жангдан иккитасида ўзбекистонлик нокаутчи боксчилар - Қудратилло Абдуқаҳҳоров ва Азизбек Абдуғофуров навбатдаги жангларини ўтказади.\nПрофессионал боксда енгилмай келаётган Қудратилло Абдуқаҳҳоров тўққизинчи жангида филиппинлик панчер Ромео Жакосалем (18-13-1, КО 10) билан куч синашади. Ўн раундга белгиланган жанг кўпчилик мутахассислар ва мухлислар эътиборини қозонмоқда.\nНокаутчи боксчимиз Азизбек Абдуғофуров профессионал боксдаги фаолиятини эндигина бошлаганига қарамасдан, катта тажрибага эга чарм қўлқоп усталари билан жанг қилаётгани кўпчиликнинг эътиборини тортмоқда.\nБуган Азизбек элликка яқин жанг ўтказган ва ғалаба қозониш усулини яхши ўзлаштирган индонезиялик Александер Баявага қарши рингга кўтарилади. Бу боксчи профессионал рингда жами 47 та жанг ўтказиб, шулардан 41тасида (14 нокаут) зафар қучган бўлса, 2 мағлубият ва 4 дуранг қайд этган.\nБўлажак жангда Қудратилло Абдуқаҳҳоров ва Азизбек Абдуғофуровга омад ва ғалаба тилаймиз!


10 январь куни Тошкентда Ўзбекистон ички ишлар вазирлиги ва Давлат хавфсизлик хизмати ходимлари экстремизмда гумонланганларни қўлга олди.(Ўзбекистон ички ишлар вазирлиги)\nТОШКЕНТ – Ўзбекистон ҳуқуқни муҳофаза қилиш идоралари экстремистларнинг онлайн воситалар ва ижтимоий тармоқлар орқали ёшларни нишонга олиши ва ёллашига қарши курашни давом эттирмоқда.\n18 февраль куни Ўзбекистон ҳуқуқ-тартибот идоралари Тошкентда 21 кишидан иборат экстремистик гуруҳни фош этгани ҳақида хабар берди. Тошкент шаҳар ички ишлар бош бошқармасига (ИИББ) кўра, жангарилар «Тавҳид ва жиҳод катибаси» халқаро террорчилик ташкилоти аъзолари бўлишган.\nКуч тузилмалари 10 январь куни Тошкентда яна бир гуруҳни қўлга олди, деб ёзади «Правда Востока» газетаси.\nНашрнинг ёзишича, Ички ишлар вазирлиги (ИИВ) ва Давлат хавфсизлик хизмати (ДХХ) томонидан ўтказилган қўшма операция давомида Ўзбекистонда тақиқланган жиҳодчилар гуруҳи аъзолари қўлга олинган.\nУлар Суриядан кўрсатмалар олиш билан бирга, ёшларни жиноятга ва Сурияга боришга чорлаганлар, дейилади хабарда.\n«Ҳибслардан маълум бўладики, Ўзбекистонда экстремистларнинг ишлаб турган тармоқлари йўқ ва улар тасодифий одамларнигина ёллай олади», деди тошкентлик сиёсий таҳлилчи Валерий Хон. «Одатда, булар ўқимаган ёшлар бўлади. Экстремистлар бундан ортиғига умид ҳам қилолмайдилар, бу ерда уларни қўллаб-қувватловчилар йўқ.»\nТавҳид ва жиҳод катибаси «Катибат ал-Тавҳид ва ал-Жиҳад» номи билан ҳам танилган. Бу гуруҳ Ўзбекистонда 2016 йилда Олий суд томонидан тақиқланган.\nУ ҳалок бўлган ироқлик террорчи Абу Мусъаб аз-Зарқавий асос солган машҳур «Жамоат ал-Тавҳид вал-Жиҳод» гуруҳининг парчаси деб ишонилади. Гуруҳ дунё бўйлаб кўпгина террорчилик ҳужумлари учун жавобгардир.\nЎтган йил декабрь ойида Ўзбекистон Дин ишлари қўмитаси (ДИҚ) гуруҳнинг ташвиқот материалларини мамлакат ҳудудида тақиқланган материаллар рўйхатига киритган эди. Бу ҳақда Озод Европа/Озодлик радиоси январда хабар берган.\n«Катибат ал-Тавҳид ва ал-Жиҳод» 2017 йил апрель ойида Россиянинг Санкт-Петербург шаҳри метросида портлаш содир этганидан кейин танилган.\nЎтган йил Россия суди Ўзбекистон, Тожикистон ва қирғизистонлик 11 нафар мигрантни портлашни ташкиллаштиришга ёрдам берганликда айблаган эди. Теракт натижасида 15 киши ҳалок бўлган, деб хабар беради BBC.\nРоссия ҳукумати хабарига кўра, айбланувчиларнинг барчаси ушбу гуруҳ аъзолари бўлган, ўша вақтда уни Сурияда жанг қилаётган асли қирғизистонлик этник ўзбек Абу Салоҳ бошқарган.\nСалоҳ ҳамон қочқинликда ва Сурияда бўлиши мумкин деб тахмин қилинади. Катибанинг Телеграм тармоғидаги постига кўра, у ўтган йил апрель ойида гуруҳ раҳбарлигидан воз кечган.\n2018 йилда Ўзбекистон телевидениеси катибанинг собиқ аъзоси Шерзод Жўраевнинг гуруҳ сафида Сурияда жанг қилганидан пушаймон бўлгани ҳақидаги кўрсатувни эфирга узатган.\nМўлжал – ёшларнинг заиф қатлами\nЖангариликка ёлловчилар интернет ва Ўзбекистонда машҳур бўлган Телеграм хабар алмашиш иловаси орқали ёшларнинг заиф қатламини нишонга олишда давом этмоқда.\n22 январ куни Ўзбекистон миллий ахборот агентлиги 23 яшар қўқонлик фуқаро Т.А. Телеграм орқали экстремистик мазмундаги аудио ва видеофайлларни тарқатганликда айбланиб, иккинчи марта ҳибсга олингани ҳақида хабар берди.\nТ.А. илгари ҳам судланган ва ахлоқ тузатиш ишларига ҳукм қилиниб, уч йиллик жазони ўтаган.\nУ билан бирга бошқа бир қўқонлик, 21 ёшли Т.И. ҳам суднинг қора курсисига ўтирган. У Телеграмда 45 нафар обуначидан иборат гуруҳ ташкил этиб, у ерда «Тавҳид ва Жиҳод» катибаси ва Туркистон ислом ҳаракати (Бошқа номи – Ўзбекистон ислом ҳаракати) материалларини жойлаштирган.\nФеврал ойида ҳибсга олинган 21 киши билан боғлиқ ишда ҳуқуқ-тартибот идоралари 24 яшар ўзбек фуқароси А. Шодибековни жангариликка ёллашда айблаган эди.\nҲозирги вақтда у ўз экстремистик фаолиятини Суриядан туриб амалга ошираётгани айтилади.\nШу каби хавф-хатарларни эътиборга олиб, Тошкент шаҳар Ички ишлар бош бошқармаси ёшларни шубҳали веб-сайтлар ва ижтимоий тармоқлар таъсирига тушмасликка ва жамоат тартибига таҳдид солувчи материаллардан фойдаланмаслик, уларни сақламаслик ва тарқатмасликка чақирди.\nЎзбекистон ёшлар иттифоқининг Тошкент бўлими аъзоси Анвар Музаффаровнинг фикрича, «ўзбек ёшларини экстремистларга ишонишга мойил деб бўлмайди». «Аммо бу таълимдаги камчиликлар ва ахборот саводхонлигининг пастлиги туфайли келиб чиқаётганини тушуниш керак. Биз бу масала устида ишламоқдамиз.»\nСуриядан Ўзбекистондаги тинч ҳаётга қайтган собиқ экстремистларни реабилитация қилиш бўйича кенг кўламли кампания авж паллага кирган бир пайтда экстремистик гуруҳ аъзоларига қарши кураш чоралари давом этмоқда.\n«Меҳр» инсонпарварлик операцияси доирасида Суриядан ватанига қайтган 156 нафар Ўзбекистон фуқароси орасида «Тавҳид ва Жиҳод» катибасининг собиқ аъзолари ҳам бор эди.\nЎтган йил декабр ойида ҳукумат навбатдаги амнистия доирасида 79 нафар экстремистни афв этди. Ҳукумат уларни ва оила аъзоларини тинч ҳаётга қайтариш ва иш билан таъминлаш чораларини кўрмоқда.\nУмумий ҳисобда 2019 йилда судланган экстремистлардан 472 нафари афв этилди, 20 минг фуқаро «қора рўйхат»дан чиқарилди ва бундай рўйхатларни юритиш бекор қилинди, деб хабар беради Ўзбекистон дин ишлари қўмитаси.\nУшбу статистик маълумотлар 30 январ куни Тошкентда эътиқод эркинлигига бағишланган давра суҳбатида эълон қилинган.


Пхеньян ракета учиришга тараддуд кўрмоқда\nАҚШ ва Жанубий Корея расмийларига кўра, Шимолий Корея ҳукумати ўз ракетасини фазога учиришга сўнгги тараддудларни кўрмоқда.\nРасмийларнинг таъкидича, ракета парвози якшанба кунга қадар амалга оширилиши мумкин.\nРасмий Пхеньян 4-8 апрел кунлари оралиғида ўзининг биринчи сунъий йўлдошини фазога чиқаришни режалаштираётганини билдирган.\nЯпония, АҚШ ва Жанубий Корея эса Пхеньян сунъий йўлдош учириш баҳонасида узоқ масофага парвоз қиладиган ракета синови ўтказишини ҳам режалаштираëтганини таъкидламоқдалар.\nОқ уй матбуот вакили Роберт Гиббс расмий Вашингтон ракета учирилишини БМТ Хавфсизлик кенгашининг 2006 йилда қабул қилинган резолюциясини қўпол равишда бузиш, деб баҳоланишини билдирди.\nШимолий Корея ўз ракетасини уриб туширишга бўлган ҳар қандай уринишга зудлик билан жавоб қайтаришидан таҳдид қилди.


НАТО вакиллари 24 октябрь куни толиблар жойлашган нуқталарга қарата ҳаводан қилинган ҳужумлар оқибатда Қандаҳорда ўнлаб одам нобуд бўлганини тасдиқлади.\nРасмий маълумотларга кўра, ўлдирилганлар орасида тинч аҳоли вакилларидан 12 киши бўлган. Айрим норасмий манбалар эса уларнинг сони 60 дан ортиқлигини айтмоқда. НАТО бош қўмондони, Америка денгиз қўшинлари генерали Жеймс Жонс шанба куни Афғонистон президенти Ҳомид Карзай билан учрашиб, ҳарбий ҳаракатлар чоғида тинч аҳолидан берилган қурбонлар учун чуқур афсус билдирди.\n“Мен содир бўлган воқеа учун шахсан узр сўрадим ва бу борада президент Карзайга ўз хавотирларимни билдирдим. Биз вазиятга жуда жиддий ёндашамиз, сабабларни яхшилаб ўрганамиз. Биз ҳамиша оддий бегуноҳ одамларни жанг ҳаракатларидан сақлаш учун ҳамма имкониятларни ишга соламиз”, - деди генерал.\nТолибларга тарафдор беш мингга яқин киши эса Покистоннинг Афғонистон билан чегараси яқинидаги Хар вилоятида Америкага қарши намойиш ўтказди. Яқинда НАТО қўшинларининг шу вилоятга уюштирган ҳаво ҳужумлари оқибатида бир неча тинч аҳоли ва “Ал-Қоида” қўмондонларидан бири ўлдирилган эди.


ТЎҚИМАЧИЛИК ПРИНТЕРИ – Telegraph\nТорговый центр оборудования "Asia Star" - текстильный плоттер Mimaki January 14, 2020\nТорговый центр оборудования "Asia Star" - текстильный плоттер Mimaki\nУшбу принтер турли хилдаги матоларда юқори сифатли расм чоп этиш учун ихтисослашган.\nMimaki Tx300P-1800 плоттери сублимация, дисперс пигмент, актив ва кислотали сиёҳ билан юқори сифатли чоп этади. Mimaki Tx300P-1800 байроқлар, баннерлар, мобил стендлар ва енгил тузилмалар, мебель, кийим ва аксессуарлар, девор - безак қопламалар, тўқимачилик моделлаштириш намуналари, маиший маҳсулотлар, театр безаклари, юмшоқ плакатлар, POS-материалларга чоп этиш имкониятини беради.\nУнумдорлиги - соатига 68 м2 гача\nЧоп этиш кенглиги - 1920 мм гача\nЧоп этиш аниқлиги - 1400 dpi гача\nСиёх - сублимация, дисперс, пигментли, актив, кислотали\nДунёнинг энг машхур тўқимачилик принтерларидан бири.\nPanasonic компаниясининг ноёб юқори томчилатиб чиқарадиган чоп этувчи бошлари 7 мм гача бўшлиқга эга бўлган холда чоп этиш ва босиб чиқаришни кафолатлайди.\nКенг рангларни қамраб олган арзон асл сиёхлар.\nУзлуксиз ишлаш ва бенуқсон сифатли чоп этиш учун ақлли хусусиятлар.\nТурли хил зичликдаги матоларда чоп этиш шу жумладан чуқур текстура ва сезиларли тукли матоларга.\nМураккаб градиенларни такрорлаш учун 6 дан 24 пикалитгача ўзгарувчан томчилар хажми билан чоп этиш.\nЧоп этиш сифатини яхшилаш учун саноат тўқимачилик матосини узатиш тизими.\nПрофессионал тўқимачилик ишлаб чиқариш учун кучли дастурий воситалар\nMIMAKI TX300P-1800 ПЛОТТЕРИ УЧУН ҚЎЛЛАДИНАЛИДАН СИЁХЛАР ТУРИ:\nТОШКЕНТДАГИ НАРХИ - $ 34100\nКафолат ва кафолатдан кейинги хизмат кўрсатиш шартлари.\nУскунани ишга тушириш ва фойдаланишни ўргатиш курси (принтернинг ишлаш асослари) ускуна нархига киритилади ва 2-4 кун ичида ишга тушириш пайтида ўргатилади. Муҳандиснинг йўл ҳаражатлари ва турар жой хизмати алоҳида тўланади.\nКафолатланган таъмирлаш ишлари ишлаб чиқарувчининг айби билан содир бўлган бўлса, бепул амалга оширилади. Бунда муҳандиснинг йўл ҳаражатлари ва турар жой хизмати алоҳида тўланади.\nКафолат даври ўтганидан сўнг хизматлар сервис марказининг нархлар рўйхатига асосан тўланади.


Қарияни таьқиб этган келинчак | Бош саҳифа\nҚарияни таьқиб этган келинчак Қўйилган вақти 28.08.2016 | Муаллиф: faqat.uz Ризамат отанинг кўнгли бир неча кундан бери ғаш. Уч кундан кейин ёлғиз фарзанди Олтинойнинг тўйи бўлишини ўйлаб, қизининг бахтидан бир қувонса, ҳайҳотдек ҳовлида ёлғиз ўзи қолаётганидан бир куюнарди. Хотинининг вафотидан сўнг шу қизига қаттиқ боғланиб қолди. Энди эса бу меҳрибонининг ҳаётини тақдири азал шаҳар билан боғлаяпти. «Қаерда бўлса ҳам, бахтли бўлса бас…» Ота фақат шу сўзлар билан ўзини юпатарди.\nБир неча кундан бери маҳзун тортиб қолган Олтиной дадасининг олдига чой кўтариб келди. Падари бузрукворининг бир нуқтага тикилиб турганини кўриб, бироз индамай турди. Сўнг чойни қайтариб, пиёлага қуяркан, ёқимли товушда:\n— Дада, нималарни ўйлаб ўтирибсиз? — деб сўради.\nҚизининг саволи Ризамат отанинг хаёлларини бўлиб юборди:\n— Эҳ, қизим, нимани ҳам ўйлардим? Шунчаки… Энди сенсиз кунларим қандай ўтаркин? Сени жуда соғинсам керак.\n— Дадажон, хавотир олманг, 5-6 ойдан сўнг яна қишлоққа қайтамиз. Шунда ҳар кун сиздан тез-тез хабар олиб, ёнингизда бўламан.\nТасодифан томчилай бошлаган ёмғир ота-боланинг суҳбатига халал берди. Улар бирин-кетин уйга кириб кетишди.\nТўй ажойиб ўтди. Ҳамма хурсанд. Фақатгина Ризамат отанинг кўнглига ўралашиб қолган ғашлик асло тарқамас, негадир қизини сира қўйиб юборгиси келмасди. Лекин начора, қиз бола — палахмон тоши. Аллоҳнинг ҳукми шу экан, дея қизига оқ фотиҳа тиларкан, отанинг қалбидан ўйлар тизгини кетма-кет ўтаверди.\nҲайҳотдай ҳовлида чолнинг ёлғиз ўзи қолди. Қизини узатганига бир ҳафта бўлмай туриб, қалбини олам-олам соғинч эгаллади.\nРизамат ота шу қишлоқдаги мактабда қоровул. Ҳар куни ишдан алламаҳалда қайтади. Бугун ҳар доимгидек қоронғи тушиб қолган. Аммо шундай бўлса-да, тўлин ойнинг ёрқин нурлари зим-зиё кўчаларни ёритиб турарди. Нималарнидир ўйлаб, хаёл суриб келаётган отанинг кўзи тасодифан кўчанинг бир чеккасида мунғайиб ўтирган келинчакка тушди. У таажжубланди. «Ярим тунда келинчак нима қилиб юрибди? Балки йўлидан адашиб қолгандир», деб ўйлаб, Ризамат ота унга яқинроқ борди. Бошини қуйи солиб турган келинчак отани кўриб, унга салом берди. Келинчакнинг юзларига диққат билан разм солган ота бир сесканиб тушди. Унинг маъюс чеҳраси худди қизига ўхшарди. «Олтиной пойтахтда бўлса, қанақасига бу менинг қизим бўлсин? Балки уни соғинганим учун шундай туйилаётгандир», деб ўйлади Ризамат ота.\n— Қизим, қоронғида бу ерда нима қиляпсиз? Кимнидир кутяпсизми?\nКелинчак ҳеч нарса демас, фақат жилмайганча қараб турарди, холос.\n— Ёки адашиб қолдингизми? — қайта сўради чол.\nКелинчак ҳануз гапирмас, жим тураверарди.\n— Қизим, борадиган жойингиз йўқми? Агар шундай бўлса, хоҳласангиз, бизникига юринг.\nЯна ҳеч қандай жавоб бўлмагач, Ризамат отанинг хуноби ошди:\n— Менга гапиргингиз келмаётган бўлса, майли, мен кетаман. Лекин, қизим, қоронғида ёлғиз юрманг, бу яхши эмас.\nРизамат ота йўлида давом этди. Бироз юргандан сўнг ортига ўгирилди. Қараса, келинчак ҳам ортидан келяпти. Ота ҳеч нарса демай кетаверди. Келинчак ҳам унга эргашиб борарди. Уйига етиб келишига 7-8 қадам қолганда, чол яна ортига ўгирилди. Келинчак ҳамон унга жилмайиб турарди. Бироқ кўзларида қандайдир ғамгинлик бор эди. Келинчакдаги айнан шу ғамгинлик уни қизидан фарқлаб турарди, отанинг наздида. Чунки Олтинойнинг кўзлари доим чақнаб турар, ўзгача сурур бор эди.\n— Қизим, ҳеч тортинманг, бу менинг уйим, — деб, Ризамат ота деворлари нураб қолган пастаккина дарвозали уйга ишора қилди. Кейин эса дарвозани очиб, келинчакни ичкарига таклиф қилиш ниятида ортига ўгирилди. Шунда у ҳайратдан ёқа қотиб қолди. Келинчак бир зумда ғойиб бўлганди. Ота «Тавба», деди-ю, уйига кириб кетди.\nЭртаси куни ҳам у ишдан қайтаётиб, ўша жойда яна ўша келинчакни учратди. Бу ҳолдан ажабланган чол унинг ёнига яқин бориб, сўради:\n— Кеча нега кетиб қолдингиз, қизим, тинчликми? Ёки сизни хафа қилиб қўйдимми?\nЯна ўша ҳолат. Келинчакнинг жавоб бергиси келмасди. Буни пайқаган чол таҚин йўлга тушди. Худди кечагидек, бугун ҳам келинчак чолга ҳамроҳ бўлди.\n«Бу ким бўлдийкин? Кел, уни яна бир гапга солиб кўрай-чи?» деган ўйда Ризамат ота ҳалиги келинчак билан суҳбатлашмоқчи бўлди:\n— Худди сизга ўхшайдиган чиройликкина қизим бор. Турмуш қургандан сўнг шаҳарга кўчиб кетди. Уни жуда соҚинаман. Негадир сизни кўрганимда, қизим ёдимга тушди…\nКелинчакнинг юзида кечаги табассум ифодаси кўринмасди. Унинг юзига тубсиз қайҚу соя солганди. Улар уйга етиб келишди. Ризамат ота дарвозани очишдан олдин келинчакка юзланди:\n— Кеча индамасдан кетиб қолдингиз, бугун ундай қилманг, хўпми? Келинг, яхшиси, бизникида яшай қолинг, қизим. Мени ўз отангиздек қабул қилинг.\nКелинчакнинг ғамгин юзларини қароғида милтираётган кўз ёш томчилари юва бошлади.\n— Нега йиғлаяпсиз, қизим? Нима бўлгандаям куйинма, ойнинг ўн беши ёруғ бўлади. Худо хоҳласа, ҳаммаси изига тушиб кетади, — дея ота келинчакка далда бергандек бўлди.\nЧол дарвозани очиб, не кўз билан қарасинки, келинчак яна ғойиб бўлганди. Бу ғайритабиий ҳолатдан қўрқувга тушган ота уйига кирар-кирмас дарров калима қайтара бошлади.\nБу ҳолат бир неча кун давом этаверди. Ҳар куни ишдан қайтаётганда Ризамат ота келинчакка рўбарў бўлар, одатдагидек, қизи ҳақида тўлиб-тошиб гапирар, уйига етиб борганида эса, келинчак ўз-ўзидан ғойиб бўлиб қоларди. Бу ҳолат икки ҳафта давом этди.\nБугун негадир эрта тонгдан Ризамат отанинг юрагига ғулғула тушди. Ота энди ишга кетишга чоғланиб турганида, куёви кириб келди. Ризамат ота куёвини бир аҳволда, ҳорғин, хафа ҳолда кўриб, қўрқиб кетди.\n— Ассалому алайкум, дада. Аҳволингиз тузукми?\n— Ваалайкум ассалом, ўғлим. Қани, ичкарига киринг. Тинчликми, Олтиной қани? Қачон шаҳардан қайтдинглар? — дея ота куёвини саволларга кўмиб ташлади.\nКуёви ҳеч нима демади. Бўғзига аччиқ бир нарса тиқилиб қолганди.\n— Нега Олтинойни ўзингиз билан бирга олиб келмадингиз? Ё бирор гап бўлдими?\n— Ота, мени кечиринг, қизингизни асрай олмаганим учун кечиринг!.. — йигитнинг кўзларидан ёш думалади. —Ҳаммаси тўсатдан бўлди. Йўлда кетаётгандик, Олтинойни машина уриб кетди. Бу бахтсиз воқеа эди, энг даҳшатли фожиа… Дарров касалхонага олиб бордик. Икки ҳафта давомида комада ҳушсиз ётди. Дўхтирлар ҳеч қандай умид йўқ дейишди. Бироқ биз ҳаммамиз уни, албатта, ҳушига келиб, оёққа туриб кетишига ишонардик. Шунинг учун бу ҳақда сизга хабар қилиб, хавотирга қўйишни хоҳламагандик. Бироқ Аллоҳ унга шундай қисқа умр берган экан, қўлимиздан ҳеч нарса келмади..\nБу гапларни эшитиб, Ризамат отанинг оёқларида мадор қолмади. Қўллари қалтирай бошлади. Тили калимага келмас, фақат кўзларидан аччиқ ёш томчиларди, холос.\nЁлғиз қизидан ҳам ажралган отага ҳаётнинг қизиғи қолмади. Бир ой олдин қизини келинлик либосида ўзга уйга кузатганди. Энди эса… Унинг учун бундан-да даҳшатлироқ фожиа йўқ эди. Оғир айрилиқдан кейин ота касал бўлиб ётиб қолди.\nВақт ҳамма нарсага даво бўлади, деганлари рост экан. Ризамат ота тузалиб, яна ишга қатнай бошлади. Лекин унинг кўзларида ҳаётга умид буткул сўнган, фақат кун ўтказиш учунгина ишга борарди. У ишдан аввалгидек қоронғида қайтарди. Ризамат ота ўша келинчакка дуч келишни жуда истарди. Кучи қолмаган бўлса-да, дадил қадамлар билан келинчакни учратган ўша манзилга шошилди. Бироқ у ерга етиб борганида, ҳеч ким кўринмасди. Чол ён-атрофга қараб, уни қидира бошлади. Аксига олиб, энди у йўқ эди. «Олтиной мени ташлаб кетганди, энди сиз ҳам мени ёлҚиз қолдирдингизми?» дея ўзига ўзи пичирлади Ризамат ота.\nЭнди у ҳар доим ишдан қайтишда келинчакни учратишни ва унга ҳамроҳ бўлиб келишини умид қила бошлади. Бироқ бундай бўлмади. Ризамат ота қоронғида уйига қайтар экан, ўзича воқеаларни таҳлил қилди. «Икки ҳафта давомида менга ҳамроҳ бўлган келинчак комада ҳушсиз ётган қизимнинг руҳи… Ўзи ваъда қилганидек, ҳолимдан хабар олгани келибди-да».\nРизамат ота келинчакни қайта учратмади. Ҳар доим қизини ёнида юргандек тасаввур қилар ва хаёлан у билан суҳбатлашиб юрарди. Қишлоқдагилар эса уни ўзига-ўзи гапириб юрадиган жиннига чиқаришди. Отадан ҳол-аҳвол сўрайдиган бирор кимса топилмади. Фақат баъзи-баъзида куёви келиб турар ва улар иккиси Олтиной ҳақида узоқ-узоқ суҳбатлашишарди.\nИ. ФАРИДА Бу янгиликни бошқалар билан ўртоқлашинг:\nРукн: Ҳикоялар Добавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Уведомить меня о новых комментариях по email. Уведомлять меня о новых записях почтой.\tЭнг кўп ўқилганлар\nШавкат Мирзиёевнинг навбатдаги буйруғи 460 views | posted on 10.12.2016 Жамила Ғофурова режиссёрлар билан ҳар хил “муносабат”ларига изоҳ берди (видео) 276 views | posted on 10.12.2016 Селфидан беҳаёликкача: Зарина Низомиддинова нега бундай суратга тушди? (фото) 251 views | posted on 26.10.2016 Зарина Низомиддинова ─ очиқ -сочиқ кийимдаги “Паризод” 173 views | posted on 28.08.2016 2017 йил — “Ислом Каримов йили” (фото) 151 views | posted on 03.12.2016 АҚШ ҲУКУМАТИ ЎЗБЕКИСТОННИНГ ЯНГИ ПРЕЗИДЕНТИДАН НИМА КУТАЁТГАНИНИ АЙТДИ! 126 views | posted on 06.12.2016 Эркин Комилов нега куёви Валижон Шамсиевни танқид қилди? 126 views | posted on 28.08.2016 Ислом Каримов ҳақида ҳайдовчиси айтган ҳақиқат 124 views | posted on 08.09.2016 Арзон уйларнинг нархи маълум бўлди 114 views | posted on 06.12.2016 Президент сайловларида Ислом Каримовга овоз беришди (фото) 72 views | posted on 05.12.2016 Тошкентдаги чегирманинг аҳволи: бир жуфт пайпоқ 120 000 сўм?! 68 views | posted on 10.12.2016 Шаҳзода Матчонованинг эри ўзидан 5 ёш кичкина, исми ҳам бошқа экан, энг қизиғи эса… 60 views | posted on 27.11.2016 Ўзбекистон халқ шоири Иқбол Мирзонинг юртбошимиз ёдига аталган шеъри 59 views | posted on 06.09.2016 Самарқандда даҳшатли авария (видео) 58 views | posted on 06.12.2016 Шавкат Мирзиёевнинг биринчи нутқи: у нимани исташини айтди! 55 views | posted on 05.12.2016 Шавкат Мирзиёев билан Ўзбекистонни нима кутмоқда? 51 views | posted on 06.12.2016 Тавсия қиламиз!


Олим-робот безгакка қарши янги дори кашф...\n23.01.2018 09:51 0 265\nКембриж университетининг тадқиқотчилари сунъий интеллект ёрдамида безгакка қарши янги дорини яратишга муваффақ бўлди, деб хабар берди «Hi-News».\nЭслатиб ўтамиз, безгак — бу Африка ва Жануби-Шарқий Осиёда ҳар йили ярим миллиондан ортиқ одамнинг умрига зомин бўладиган хавфли касаллик ҳисобланади. Безгакни даволашнинг қийин жиҳати у одам организмига киргач турли дори воситаларига қарши иммунитет ишлаб чиқаришни бошлайди ва шу сабабли доимо микроорганизмнинг «нозик нуқтаси»ни қидириш керак.\nБезгак плазмодиясини енгишга ёрдам берадиган дорини яратишда олимлар «Eva» номли роботдан фойдаланди. Сунъий интеллект таҳлили натижасида маълум бўлдики, янги дори воситаси сифатида триклозандан (тиш пастаси таркибига оғиздаги бактерияларга қарши курашиш учун қўшиладиган восита) фойдаланиш мумкин. Триклозан ёғ кислота ва ҳужайра озуқаси синтезида иштирок этадиган ферментдир.\nАниқланишича, триклозан безгак плазмодияси босқичларидан бирининг ўсишини бостиришга қодир. Триклозанни ишлаб чиқариш арзонга тушишини ҳисобга оладиган бўлсак, яқин вақтлар ичида у оммавиш ишлаб чиқарила бошланади.\nробот сунъий интеллект безгак


«Миллион», «Дизайн» ва шуларга ўхшаш жамоаларининг концертини кўргач, шахсан менда пайдо бўлган биринчи фикр шу бўладики, ўғринча чиқарилган дискларнинг ҳам фойдаси бор экан. Салкам икки соатлик концерт на пул ва на вақт сарфлашга арзийди.\nТўғриси, кўпчилик сингари мен ҳам футболга қизиқаман. Даврон Қобуловни (нимагадир уни Кабулов дейишади. Шахсини тасдиқловчи ҳужжатида хато ёзилса ҳамки оғзаки нутқда тўғри талаффуз қилинса ҳам бўларди, назаримда) спорт шарҳловчиси сифатида танир эдим. Футбол ўйинлари, айниқса миллий терма жамоамиз иштирокидаги баҳсларни жуда мазмунли ва қизиқарли шарҳларди. Асосийси, танқидий фикр билдиришга чўчимасди. Хуллас шу йигит эндиликда санъаткорларни масхаралаш, бемаъни ҳазиллар айтиш билан машғул.\nҲар ким у ёки бу гапни, маълумотни, ҳазилни ўзича, билими ва дунёқарашидан келиб чиққан ҳолда қабул қилади. Бу бор гап. Лекин концерт залида ўтирган баъзи томошабинлар шубҳали даражада берилиб куладики, улар махсус ёлланмаганмикан деган хаёлга ҳам борасан киши. Кулгининг кучидан эс-ҳушини йўқотаёзган, ўтирган ўриндиғидан ирғиган ёки йиқилаёзган, ёнидаги шериги билан қайта-қайта «беш» ташлашган кишиларни кўриб, «наҳотки улар чуқур англаб етган бирон нарсани озгина бўлса-да фаҳмлай олмаган бўлсам...», дея бояги жойларни қайта-қайта кўрдим. Натижа ўша-ўша. Анқайиб ўтиравердим.\nДоимгидек концертда яна уятсиз ҳазиллар, бачкана ҳаракатлар, интим мавзуларга ишоралар... Бир-икки соатлик чиқишлардан орасида беш дақиқалик «тарбиявий» нутқ янграйди.\nТўғри, одамларни кулдириш осонмас. Бир киши учун ҳам, жамоа учун ҳам. Ўзим ҳам ҳар замон ҳажвияга қўл ургандек бўламан. Ёзмишимнинг чоп этилиши ёки интернет саҳифасига жойлашишидан олдин бошқа ижодкорларга тақдим қиламан. Уларнинг реакциясини кузатаман. Тушунарсиз ёки кулгидан кўра шунчаки ўйга толдирадиган жиҳатларига ишлов бераман. Хуллас ярим қоғозлик тайёр «маҳсулот» учун ҳам анчагина вақт сарфланади. Ҳа, энди бутун бошли концерт дастурининг матнини тасаввур қилаверинг.\nЛекин бу мушкулот юқоридаги жамоаларни оқлашда асос бўлолмайди. Ижод, ижодкор масъулияти, жамиятга бўладиган таъсир масаласи кўндаланг, бу ерда. Холис айтганда, хонада, компьютер қаршисида ўтирволиб, биров(лар)ни танқид қилиш осондек туюлади. «Қўлингдан келса, 5-6 кишини тўплаб томоша кўрсат қани», дейилар балки. Ёки «бу шоу-бизнес, бунда томошабинбоп нарсаларгагина ўрин бор», қабилидаги эътироз янграр. Голливуднинг машҳур фильмларидан бирида айтилганидек, «Фақатгина бизнес. Шахсий нарса йўқ» («Только бизнес, ничего личного»), дея оғзимизга урар кимдир. Уларнинг гапларида ҳам жон бор, қисман. Чунки ҳар қандай кўринишдаги бизнеснинг умумий қонуниятлари бор. Улардан асосийси, фойда кўриш, пул ишлаш. Баъзан ташкилотчиларга берилаётган концертлардан моддий наф деярли йўқ, деган гап қулоққа чалинади. Шахсан мен бунга ишонмайман. Эҳсонсифат хатти-ҳаракатлар бошқача бўлади, назаримда.\nТан олиш керак, саҳнага чиқаётган йигитларнинг аксариятида артистизм, талант сезилади. Одамларни кулдириш уларга ярашади. Аммо, лекин, бироқ... Бу уларнинг ягона иқтидори эканлигига шахсан менинг шубҳам бор. Куч-қуввати, ақл-заковатини жамият, ёшлар учун фойдалироқ бўлган соҳаларга йўналтириб ҳам муваффақиятга эриша оладилар назаримда.\nТўғри, кўча-кўйда, халқ орасида юқоридаги жамоалардаги бола, дея таништирилиш, оз-моз машҳур бўлиш ёқимлидир. Лекин бу машҳурликка нима эвазига эришилмоқда. Машҳурларнинг ҳаммаси ҳам маънавий бузуқликни тарғиб қилиш билан шу даражага эришганми?\nҲаммага ниятига яраша берилади, деган гап бор. Бунга ўзим кўп бор гувоҳ бўлганман. Албатта, ўша «миллион»чи ёхуд «дизайн»чиларнинг нияти менга қоронғу. Масалан, мен замон зайли тобора маънан қашшоқлашаётган, умуминсоний қадриятлар топталаётган қалтис бир пайтда ёшларимизнинг тарбияси бузилишига ҳисса қўшмасликни хоҳлардим. Охирида эса тан олиб, таъкидлаш жоизки, шу ёзганларимни ўқийдиганлардан кўра боягидек концертлар томошабинлари кўпроқ, очиғи, а-анча кўп. Мана шуниси катта фожиа...\n✔ 404 🕔 16:11, 12.02.2021